title: Euroopan keskuspankin päätös (EU) 2015/2464, annettu 16 päivänä joulukuuta 2015, julkisen sektorin omaisuuserien osto-ohjelmasta jälkimarkkinoilla annetun päätöksen (EU) 2015/774 muuttamisesta (EKP/2015/48)

text:
               30.12.2015

               FI

               Euroopan unionin virallinen lehti

               L 344/1

         EUROOPAN KESKUSPANKIN PÄÄTÖS (EU) 2015/2464,
   annettu 16 päivänä joulukuuta 2015,
   julkisen sektorin omaisuuserien osto-ohjelmasta jälkimarkkinoilla annetun päätöksen (EU) 2015/774 muuttamisesta (EKP/2015/48)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.1 artiklan toisen alakohdan luettuna yhdessä 3.1 artiklan ensimmäisen luetelmakohdan ja 18.1 artiklan kanssa,
   sekä katsoo seuraavaa:

               (1)

               EKP:n neuvosto hyväksyi 4 päivänä maaliskuuta 2015 Euroopan keskuspankin päätöksen (EU) 2015/774 (EKP/2015/10) (1), jolla perustettiin jälkimarkkinoilla toteutettava julkisen sektorin omaisuuserien osto-ohjelma (jäljempänä PSPP-ohjelma). PSPP-ohjelman avulla EKP:n neuvosto laajensi jo olemassa olevia omaisuuserien osto-ohjelmia siten, että niihin sisällytettiin julkisen sektorin arvopaperit. PSPP-ohjelma on katettuja joukkolainoja koskevan kolmannen osto-ohjelman (jäljempänä CBPP3-ohjelma) ja omaisuusvakuudellisten arvopaperien osto-ohjelman (jäljempänä ABSPP-ohjelma) ohella osa laajennettua omaisuuserien osto-ohjelmaa (jäljempänä APP-ohjelma). APP-ohjelman tarkoituksena on parantaa edelleen rahapolitiikan välittymistä, edistää luotonantoa euroalueen taloudelle, helpottaa kotitalouksien ja yritysten lainanoton ehtoja sekä osaltaan vaikuttaa inflaatiovauhdin palautumiseen tasolle, joka on hintavakauden säilyttämiseen tähtäävän EKP:n ensisijaisen tavoitteen mukaisesti lähempänä kahta prosenttia.

               (2)

               EKP:n neuvosto päätti 3 päivänä joulukuuta 2015 hintavakauden säilyttämistä koskevan tehtävänsä mukaisesti muuttaa tiettyjä PSPP-ohjelman ominaisuuksia, jotta varmistettaisiin inflaatiovauhdin kestävä korjausliike kohti tasoa, joka on keskipitkällä aikavälillä lähellä kahta prosenttia mutta hieman sen alle. Muutokset ovat sopusoinnussa EKP:n neuvostolle kuuluvan rahapoliittisen tehtävän kanssa ja heijastavat asianmukaisesti riskienhallintaan liittyviä näkökohtia.

               (3)

               PSPP-ohjelman tavoitteiden saavuttamiseksi EKP:n neuvosto päätti näin ollen pidentää PSPP-ohjelman mukaisten ostojen suunniteltua aikaväliä maaliskuun 2017 loppuun saakka tai tarvittaessa pitempään, ja joka tapauksessa siihen saakka, kunnes EKP:n neuvosto havaitsee inflaatiovauhdissa kestävän korjausliikkeen kohti tasoa, joka on sen keskipitkän aikavälin tavoitteen mukainen eli lähellä kahta prosenttia mutta hieman sen alle. EKP:n neuvosto päätti vastaavasti pidentää CBPP3- ja ABSPP-ohjelman mukaisten ostojen suunniteltua aikaväliä.

               (4)

               PSPP-ohjelman joustavuuden parantamiseksi ja näin ollen ostojen moitteettoman täytäntöönpanon tukemiseksi vähintään ohjelman suunniteltuun päättymispäivään saakka EKP:n neuvosto päätti myös, että euromääräiset jälkimarkkinakelpoiset velkainstrumentit, joiden liikkeeseenlaskija on euroalueella sijaitseva alue- tai paikallishallinto, hyväksytään PSPP-ohjelman mukaisia säännöllisiä ostoja varten, kun ostajana on sen lainkäyttöalueen kansallinen keskuspankki, jossa liikkeeseen laskeva yhteisö sijaitsee.

               (5)

               EKP:n neuvosto päätti myös uudelleensijoittaa APP-ohjelman mukaisesti ostetuista arvopapereista palautuvat pääomat niiden taustalla olevien arvopaperien erääntyessä niin pitkäksi ajaksi kuin on tarpeen, millä vaikutetaan osaltaan myönteisellä tavalla likviditeettiolosuhteisiin ja asianmukaiseen rahapolitiikan mitoitukseen.

               (6)

               Päätöksen (EU) 2015/774 (EKP/2015/10) 3 artiklan 2 kohdan c alakohdassa tarkoitettujen velkapaperien osalta sovelletaan erilaisia liikkeeseenlaskijaa ja liikkeeseenlaskua koskevia rajoituksia. EKP:n neuvosto asettaa nämä rajoitukset ottaen asianmukaisesti huomioon riskienhallintaan ja markkinoiden toimintaan liittyvät näkökohdat.

               (7)

               Tästä syystä päätöstä (EU) 2015/774 (EKP/2015/10) olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutokset
   Muutetaan päätös (EU) N:o 2015/774 (EKP/2015/10) seuraavasti:

               1.

               Korvataan 3 artiklan 1 kohta seuraavasti:
               ”1.   Edellyttäen, että 3 artiklassa täsmennetyt vaatimukset täyttyvät, eurojärjestelmän keskuspankit voivat ostaa PSPP-ohjelman nojalla euromääräisiä jälkimarkkinakelpoisia velkapapereita, joiden liikkeeseenlaskija on jäsenvaltion, jonka rahayksikkö on euro, keskus-, alue- tai paikallishallinto, euroalueella sijaitseva tunnustettu yhteisö, euroalueella sijaitseva kansainvälinen organisaatio tai euroalueella sijaitseva kansainvälinen kehityspankki. Poikkeustapauksissa, kun aiottua ostomäärää ei saavuteta, EKP:n neuvosto voi päättää hankkia muiden euroalueella sijaitsevien yhteisöjen liikkeeseen laskemia jälkimarkkinakelpoisia velkapapereita 4 kohdassa täsmennettyjen ehtojen mukaisesti.”;

               2.

               Korvataan 3 artiklan 3 kohta seuraavasti:
               ”3.   Jotta 1 ja 2 kohdassa tarkoitetut velkapaperit hyväksyttäisiin PSPP-ohjelman mukaisiin ostoihin, niiden jäljellä olevan maturiteetin on oltava vähintään kaksi vuotta ja enintään 30 vuotta hetkellä, joka asianomainen eurojärjestelmän keskuspankki ostaa ne. PSPP-ohjelmassa hyväksytään sujuvan täytäntöönpanon edistämiseksi jälkimarkkinakelpoiset velkainstrumentit, joiden jäljellä oleva maturiteetti on 30 vuotta ja 364 päivää. Kansallisten keskuspankkien on myös toteutettava kansainvälisten organisaatioiden ja kansainvälisten kehityspankkien liikkeeseen laskemien jälkimarkkinakelpoisten velkapapereiden korvaavia ostoja, jos keskus-, alue- tai paikallishallintojen ja tunnustettujen yhteisöjen liikkeeseen laskemien jälkimarkkinakelpoisten velkapapereiden aiottuja ostomääriä ei saavuteta.”;

               3.

               Korvataan 3 artiklan 4 kohta seuraavasti:
               ”4.   Eurojärjestelmän keskuspankit voivat poikkeustilanteissa ehdottaa EKP:n neuvostolle lainkäyttöalueellaan sijaitsevien julkisten yritysten liikkeeseen laskemien jälkimarkkinakelpoisten velkainstrumenttien hyväksymistä korvaavia ostoja varten, jos niiden lainkäyttöalueen keskus-, alue- tai paikallishallinnon ja tunnustettujen yhteisöjen liikkeeseen laskemia jälkimarkkinakelpoisia velkainstrumentteja ei ole saatavilla aiottuja määriä.
               Ehdotettujen julkisten yritysten on täytettävä vähintään kumpikin seuraavista kriteereistä:

                           —

                           Ne ovat Euroopan parlamentin ja neuvoston asetuksessa (EU) N:o 549/2013 määriteltyjä ’yrityksiä’ (2),

                           —

                           Ne ovat ’julkisen sektorin yhteisöjä’ eli neuvoston asetuksen (EY) N:o 3603/93 3 artiklassa tarkoitettuja yhteisöjä (3).

                     EKP:n neuvoston hyväksynnän jälkeen PSPP-ohjelman korvaavia ostoja varten hyväksytään euromääräiset jälkimarkkinakelpoiset velkainstrumentit, joiden liikkeeseenlaskija on euroalueella sijaitseva julkinen yritys ja jotka ovat i) Euroopan keskuspankin suuntaviivojen (EU) 2015/510 (EKP/2014/60) (4) neljännessä osassa täsmennettyjen jälkimarkkinakelpoisiin omaisuuseriin eurojärjestelmän luotto-operaatioissa sovellettavien kelpoisuusvaatimusten mukaisia ja ii) 2 ja 3 kohdassa täsmennettyjen PSPP-ohjelman korvaaviin ostoihin sovellettavien vaatimusten mukaisia.

                  (2)  Euroopan parlamentin ja neuvoston asetus (EU) N:o 549/2013, annettu 21 päivänä toukokuuta 2013, Euroopan kansantalouden tilinpito- ja aluetilinpitojärjestelmästä Euroopan unionissa (EUVL L 174, 26.6.2013, s. 1)."

                  (3)  Neuvoston asetus (EY) N:o 3603/93, annettu 13 päivänä joulukuuta 1993, perustamissopimuksen 104 artiklassa ja 104 b artiklan 1 kohdassa tarkoitettujen kieltojen soveltamiseksi tarvittavien määritelmien täsmentämisestä (EYVL L 332, 31.12.1993, s. 1)."

                  (4)  Euroopan keskuspankin suuntaviivat (EU) 2015/510, annettu 19 päivänä joulukuuta 2014, eurojärjestelmän rahapolitiikan kehyksen täytäntöönpanosta (EKP/2014/60) (EUVL L 91, 2.4.2015, s. 3).”;"

               4.

               Korvataan 5 artikla seuraavasti:
               ”5 artikla
               Ostorajat
               1.   Jollei 3 artiklasta muuta johdu, yhdellä ISIN-koodilla liikkeeseen laskettuja arvopapereita koskevaa raja-arvoa sovelletaan PSPP-ohjelmassa 3 artiklassa täsmennetyt kriteerit täyttäviin jälkimarkkinakelpoisiin velkapapereihin siten, että otetaan huomioon kaikkien eurojärjestelmän keskuspankkien kaikissa sijoitussalkuissa olevat konsolidoidut sijoitukset.
               Yhdellä ISIN-koodilla liikkeeseen laskettuja arvopapereita koskeva yläraja asetetaan 33 prosenttiin 10 päivästä marraskuuta 2015. Tästä poiketen yhdellä ISIN-koodilla liikkeeseen laskettuja arvopapereita koskeva raja-arvo on 25 prosenttia, kun on kyse hyväksytyistä jälkimarkkinakelpoisista velkapapereista, jotka sisältävät talous- ja rahoituskomitean euroalueen mallilausekkeesta poikkeavan yhteistoimintalausekkeen, joka on pantu täytäntöön jäsenvaltioissa Euroopan vakausmekanismin perustamisesta tehdyn sopimuksen 12 artiklan 3 kohdan mukaisesti; raja-arvo nostetaan kuitenkin 33 prosenttiin edellyttäen, että tarkastetaan tapauskohtaisesti, ettei samalla ISIN-koodilla olevasta 33 prosentin suuruisesta osuudesta aiheudu tilannetta, jossa eurojärjestelmän keskuspankit saavuttavat määrävähemmistöosuuden hallituissa velkojen uudelleenjärjestelyissä.
               2.   PSPP-ohjelmassa liikkeeseenlaskijan arvopaperikannan yhteenlaskettua 33 prosentin raja-arvoa sovelletaan kaikkien eurojärjestelmän keskuspankkien konsolidoiduissa sijoitussalkuissa oleviin kaikkiin hyväksyttäviin jälkimarkkinakelpoisiin velkapapereihin 3 artiklassa määriteltyjen maturiteettien osalta.
               3.   Edellä 3 artiklan 2 kohdan c alakohdassa tarkoitettujen velkapaperien osalta sovelletaan liikkeeseenlaskijaa ja liikkeeseenlaskua koskevia edellä esitetystä poikkeavia raja-arvoja. EKP:n neuvosto asettaa nämä raja-arvot ottaen huomioon riskienhallintaan ja markkinoiden toimintaan liittyvät näkökohdat.”;

               5.

               Korvataan 6 artiklan 1 ja 2 kohta seuraavasti:
               ”1.   PSPP-ohjelman kelpoisuusehdot täyttävien jälkimarkkinakelpoisten velkapaperien ostojen kirjanpitoarvosta 12 prosenttia on ostettava arvopapereina, joiden liikkeeseenlaskija on kansainvälinen organisaatio tai kansainvälinen kehityspankki, ja 88 prosenttia arvopapereina, joiden liikkeeseenlaskija on keskus-, alue- tai paikallishallinto tai tunnustettu yhteisö, taikka tämän päätöksen 3 artiklan 4 kohdan mukaan soveltuvin osin arvopapereina, joiden liikkeeseenlaskija on hyväksytty julkinen yritys. EKP:n neuvosto voi arvioida uudelleen edellä olevan jakoperusteen. Ainoastaan kansalliset keskuspankit toteuttavat hyväksyttyjen kansainvälisten organisaatioiden, kansainvälisten kehityspankkien sekä alue- ja paikallishallintojen liikkeeseen laskemien velkapapereiden ostot.
               2.   Kansallisten keskuspankkien osuus PSPP-ohjelmassa hyväksyttyjen jälkimarkkinakelpoisten velkapapereiden ostojen yhteenlasketusta kirjanpitoarvosta on 92 prosenttia, ja EKP ostaa jäljelle jäävän 8 prosentin osuuden. Ostojen jakaminen lainkäyttöalueiden kesken vastaa EKPJ:n perussäännön 29 artiklassa tarkoitettua EKP:n pääoman merkitsemisen jakoperustetta.”.

         2 artikla
   Voimaantulo
   Tämä päätös tulee voimaan 1 päivänä tammikuuta 2016.

      Tehty Frankfurt am Mainissa 16 päivänä joulukuuta 2015.

            EKP:n puheenjohtaja

         Mario DRAGHI

      (1)  Euroopan keskuspankin päätös (EU) N:o 2015/774, annettu 4 päivänä maaliskuuta 2015, julkisen sektorin omaisuuserien osto-ohjelmasta jälkimarkkinoilla (EKP/2015/10) (EUVL L 121, 14.5.2015, s. 20).


title: 2013/263/EU: Neuvoston päätös, annettu 13 päivänä toukokuuta 2013 , huumausaineiden lähtöaineita koskevan Euroopan unionin ja Venäjän federaation välisen sopimuksen allekirjoittamisesta Euroopan unionin puolesta

text:
               6.6.2013

               FI

               Euroopan unionin virallinen lehti

               L 154/5

         NEUVOSTON PÄÄTÖS,
   annettu 13 päivänä toukokuuta 2013,
   huumausaineiden lähtöaineita koskevan Euroopan unionin ja Venäjän federaation välisen sopimuksen allekirjoittamisesta Euroopan unionin puolesta
   (2013/263/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan unionin ja Venäjän federaation olisi lujitettava yhteistyötään ehkäistäkseen huumausaineiden lähtöaineiden suuntaaminen laillisen kaupan ulkopuolelle torjuakseen siten huumausaineiden ja psykotrooppisten aineiden laitonta valmistusta.

               (2)

               Neuvosto valtuutti 23 päivänä maaliskuuta 2009 komission aloittamaan Venäjän federaation kanssa neuvottelut huumausaineiden lähtöaineita koskevasta Euroopan unionin ja Venäjän federaation välisestä sopimuksesta, jäljempänä ’sopimus’. Komissio kävi neuvottelut neuvoston antamien neuvotteluohjeiden mukaisesti, ja neuvottelut on saatu menestyksekkäästi päätökseen.

               (3)

               Sopimuksella olisi taattava perusoikeuksien täysimääräinen kunnioittaminen, erityisesti henkilötietojen korkeatasoinen suoja, kun niitä käsitellään ja siirretään sopimuksen osapuolten välillä.

               (4)

               Sopimus olisi allekirjoitettava Euroopan unionin puolesta sillä varauksella, että sopimuksen tekeminen saatetaan päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa huumausaineiden lähtöaineita koskeva Euroopan unionin ja Venäjän federaation välinen sopimus, jäljempänä ’sopimus’, unionin puolesta sillä varauksella, että mainitun sopimuksen tekeminen saatetaan päätökseen (1).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Komissio edustaa jäsenvaltioiden edustajien avustamana unionia sopimuksen 9 artiklan nojalla perustetussa yhteisessä asiantuntijaseurantaryhmässä.
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä toukokuuta 2013.

            Neuvoston puolesta

            Puheenjohtaja

         S. COVENEY

      (1)  Sopimuksen teksti julkaistaan yhdessä sen tekemistä koskevan päätöksen kanssa.


title: 2013/254/YUTP: Poliittisten ja turvallisuusasioiden komitean päätös EUBAM Libya/1/2013, annettu 24 päivänä toukokuuta 2013 , Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) johtajan nimittämisestä

text:
               1.6.2013

               FI

               Euroopan unionin virallinen lehti

               L 147/13

         POLIITTISTEN JA TURVALLISUUSASIOIDEN KOMITEAN PÄÄTÖS EUBAM LIBYA/1/2013,
   annettu 24 päivänä toukokuuta 2013,
   Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) johtajan nimittämisestä
   (2013/254/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin yhdennetystä rajavalvonnan avustusoperaatiosta Libyassa (EUBAM Libya) 22 päivänä toukokuuta 2013 annetun neuvoston päätöksen 2013/233/YUTP (1) ja erityisesti sen 9 artiklan 1 kohdan,
   sekä katsoo seuraavaa:

               (1)

               Poliittisten ja turvallisuusasioiden komitea on päätöksen 2013/233/YUTP 9 artiklan 1 kohdan nojalla valtuutettu tekemään Euroopan unionista tehdyn sopimuksen 38 artiklan mukaisesti asiaankuuluvat EUBAM Libya -operaation poliittista valvontaa ja strategista johtoa koskevat päätökset, mukaan lukien päätös operaation johtajan nimittämisestä.

               (2)

               Poliittisten ja turvallisuusasioiden komitea hyväksyi 22 päivänä maaliskuuta 2013 unionin ulkoasioiden ja turvallisuuspolitiikan korkean edustajan 18 päivänä maaliskuuta 2013 päivätyn ehdotuksen eversti Antti Juhani HARTIKAISEN nimittämisestä ja pyysi ehdotettua tulevaa operaation johtajaa avustamaan siviilioperaatiokomentajaa parhaillaan käynnissä olevassa suunnittelussa,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään eversti Antti Juhani HARTIKAINEN Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) johtajaksi 22 päivästä toukokuuta 2013 alkaen 21 päivään toukokuuta 2014 saakka.
   2 artikla
   Tämä päätös tulee voimaan 22 päivänä toukokuuta 2013.

      Tehty Brysselissä 24 päivänä toukokuuta 2013.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 138, 24.5.2013, s. 15.


Avis juridique important

|

42002D0595

2002/595/EY: Neuvostossa kokoontuneiden jäsenvaltioiden hallitusten edustajien päätös, tehty 19 päivänä heinäkuuta 2002, Euroopan hiili- ja teräsyhteisön (EHTY) perustamissopimuksen voimassaolon päättymisen seurauksista EHTY:n tekemien kansainvälisten sopimusten osalta

Virallinen lehti nro L 194 , 23/07/2002 s. 0035 - 0035

Neuvostossa kokoontuneiden jäsenvaltioiden hallitusten edustajien päätös,tehty 19 päivänä heinäkuuta 2002,Euroopan hiili- ja teräsyhteisön (EHTY) perustamissopimuksen voimassaolon päättymisen seurauksista EHTY:n tekemien kansainvälisten sopimusten osalta(2002/595/EY)NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT,jotka katsovat seuraavaa:(1) EHTY:n perustamissopimuksen voimassaolo päättyy sen 97 artiklan nojalla 23 päivänä heinäkuuta 2002.(2) EHTY on tehnyt useita kansainvälisiä sopimuksia kolmansien maiden kanssa.(3) Näissä sopimuksissa ei ole määräyksiä EHTY:n perustamissopimuksen voimassaolon päättymisen varalta.(4) Euroopan yhteisön perustamissopimus kattaa EHTY:n perustamissopimuksen voimassaolon päättymisestä alkaen ne asiat, jotka kuuluvat viimeksi mainitun alaan.(5) On EHTY:n ja asianomaisten alojen etujen mukaista, että nämä kansainväliset sopimukset pysyvät voimassa EHTY:n perustamissopimuksen voimassaolon päättymisen jälkeen, ja niiden olisi siksi siirryttävä Euroopan yhteisön alaisiksi,OVAT PÄÄTTÄNEET SEURAAVAA:1 artiklaEHTY:n tekemistä kansainvälisistä sopimuksista johtuvat oikeudet ja velvoitteet siirtyvät Euroopan yhteisölle 24 päivästä heinäkuuta 2002 alkaen.2 artiklaTämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tätä päätöstä sovelletaan 24 päivästä heinäkuuta 2002.Tehty Brysselissä 19 päivänä heinäkuuta 2002.PuheenjohtajaT. Pedersen


title: Euroopan parlamentin puhemiehistön päätös, tehty 15 päivänä joulukuuta 2014 , Euroopan parlamentin jäsenten asemaa koskevien sääntöjen soveltamisohjeiden muuttamisesta

text:
               30.12.2014

               FI

               Euroopan unionin virallinen lehti

               C 466/1

         EUROOPAN PARLAMENTIN PUHEMIEHISTÖN PÄÄTÖS,
   tehty 15 päivänä joulukuuta 2014,
   Euroopan parlamentin jäsenten asemaa koskevien sääntöjen soveltamisohjeiden muuttamisesta
   (2014/C 466/01)
   EUROOPAN PARLAMENTIN PUHEMIEHISTÖ, joka
   ottaa huomioon Euroopan unionin toiminnasta tehdyn sopimuksen ja erityisesti sen 223 artiklan 2 kohdan,
   ottaa huomioon Euroopan parlamentin jäsenten asemaa koskevat säännöt (1) (jäljempänä ’jäsenten asemaa koskevat säännöt’),
   ottaa huomioon Euroopan parlamentin työjärjestyksen 10 ja 25 artiklan,
   sekä katsoo seuraavaa:

               (1)

               Jäsenten asemaa koskevien sääntöjen 20 artiklan 1 kohdassa määrätään, että jäsenillä on oikeus saada korvaus edustajantoimen hoitamisesta aiheutuvista kuluista, ja 4 kohdassa täsmennetään, että parlamentti antaa määräykset tämän oikeuden käyttämisestä. Nämä määräykset on vahvistettu muun muassa Euroopan parlamentin jäsenten asemaa koskevien sääntöjen soveltamisohjeiden (2) (jäljempänä ’soveltamisohjeet’) 22, 24 ja 66 artiklassa.

               (2)

               Soveltamisohjeiden 4 artiklan mukaan jäsenten on toimitettava sairauskulukorvauksia hakiessaan alkuperäiset tositteet. Tämä tarkoittaa, että jäsenet joutuvat kulukorvausten saamiseksi usein täyttämään käsin pitkiä ja monimutkaisia lomakkeita ja liittämään niihin alkuperäiset laskut ja muut tositteet.

               (3)

               Menettelyn hallinnollisten muodollisuuksien keventämiseksi jäsenille olisi annettava mahdollisuus toimittaa korvaus- tai maksupyynnöt sähköisesti. Jäsenten on säilytettävä alkuperäiset tositteet kohtuullisen ajanjakson ajan eli korvaus- tai maksupyynnön toimittamista seuraavan kalenterivuoden joulukuun 31. päivään asti. Parlamentin asiasta vastaavien yksiköiden olisi otettava käyttöön tavanomaisiin tilintarkastuskäytäntöihin perustuva pistokoejärjestelmä, jolla varmistetaan, että tositteiden skannatut jäljennökset vastaavat alkuperäisiä tositteita.

               (4)

               Tämän vuoksi soveltamisohjeita olisi muutettava siten, että sallitaan jäsenten toimittaa kulujen korvaus- tai maksupyyntöjä sähköisesti, sallitaan jäsenten toimittaa alkuperäisten tositteiden skannattuja jäljennöksiä, joihin on liitetty kunnian ja omantunnon kautta annettu vakuutus jäljennösten yhdenmukaisuudesta alkuperäisten kanssa, ja määrätään ajanjaksosta, jonka ajan jäsenten on säilytettävä alkuperäiset tositteet ja jonka aikana parlamentin hallinto voi tarkistaa, että tositteiden skannatut jäljennökset vastaavat alkuperäisiä tositteita.

               (5)

               Lisäksi soveltamisohjeiden 69 artiklan 1 kohdan mukaisesti puhemiehistö voi indeksoida vuosittain matka- ja oleskelukorvausten ja yleisen kulukorvauksen määrät enintään määrällä, joka vastaa Eurostatin julkaisemaa Euroopan unionin vuotuista inflaatiota edellisen vuoden lokakuussa.

               (6)

               Eurostatin 14. marraskuuta 2014 ilmoittama inflaatio ajanjaksolla 1. marraskuuta 2013–31. lokakuuta 2014 oli 0,5 prosenttia. Inflaation huomioonottamiseksi mukautettuja uusia määriä olisi sovellettava 1. tammikuuta 2015 alkaen, ja soveltamisohjeita olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan soveltamisohjeet seuraavasti:

               1)

               Korvataan 4 artikla seuraavasti:
               ”4 artikla
               Menettely
               Korvauspyynnöt on osoitettava Euroopan parlamentin asiasta vastaavalle yksikölle tai suoraan komission maksutoimistolle yhdenmukaisilla lomakkeilla, joihin liitetään tositteet.”

               2)

               Korvataan 20 artiklan 1 kohdan a alakohta seuraavasti:

                           ”a)

                           0–50 km: 22,62 euroa”;

               3)

               Muutetaan 22 artikla seuraavasti:

                           a)

                           korvataan 1 kohta seuraavasti:

                                       ”1.

                                       Edellä 10 artiklan 1 kohdan b alakohdassa tarkoitetuissa tapauksissa aiheutuneita matkakuluja korvataan vuodessa enintään 4 264 euron määrään asti.”;

                           b)

                           korvataan 3 kohdan ensimmäinen alakohta seuraavasti:
                           ”Tosiasialliset kulut valiokunnan tai alivaliokunnan puheenjohtajan matkoista konferenssiin tai tapahtumaan, jonka aihe liittyy Eurooppaan ja kuuluu valiokunnan tai alivaliokunnan toimivaltaan ja jolla on parlamentaarinen ulottuvuus, korvataan vuodessa enintään 4 264 euron määrään asti. Osallistumiseen on saatava ennakolta Euroopan parlamentin puhemiehen lupa, kun on varmistettu varojen saatavuus edellä mainitun enimmäismäärän rajoissa.”

               4)

               Korvataan 24 artiklan 2 kohta seuraavasti:

                           ”2.

                           Kun virallinen toiminta järjestetään unionin alueella, jäsen saa kiinteämääräisen 306 euron korvauksen.”

               5)

               Korvataan 26 artiklan 2 kohta seuraavasti:

                           ”2.

                           Edellä olevan 25 artiklan mukaisen korvauksen määrä on 4 320 euroa kuukaudessa.”

               6)

               Korvataan 66 artikla seuraavasti:
               ”66 artikla
               Korvaavat tositteet
               Jos näissä soveltamisohjeissa vaaditut tositteet on kadotettu, jäsenen on tehtävä katoamisilmoitus, johon on liitettävä näissä soveltamisohjeissa vahvistetut vaatimukset täyttävät korvaavat tositteet.”

               7)

               Lisätään artikla seuraavasti:
               ”72 a artikla
               Skannatut tositteet
               1.   Kun näissä soveltamisohjeissa viitataan korvaus- tai maksupyyntöjen toimittamiseen, pyynnöt voidaan toimittaa sähköisessä muodossa sähköisen allekirjoituksen kanssa.
               2.   Kun näissä soveltamisohjeissa edellytetään tositteiden toimittamista, tositteet voidaan toimittaa skannattuina jäljennöksinä edellyttäen, että jäsen antaa kunnian ja omantunnon kautta vakuutuksen siitä, että toimitetut tositteet vastaavat alkuperäisiä tositteita.
               3.   Jotta voidaan tarkistaa, että tositteiden skannatut jäljennökset vastaavat alkuperäisiä tositteita, jäsenten on säilytettävä alkuperäiset tositteet korvaus- tai maksupyynnön toimittamista seuraavan kalenterivuoden 31. päivään joulukuuta asti.
               Parlamentin asiasta vastaavien yksiköiden on otettava käyttöön pistokoejärjestelmä, jolla varmistetaan, että tositteiden skannatut jäljennökset vastaavat alkuperäisiä tositteita.”

         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Päätöstä sovelletaan samasta päivästä alkaen lukuun ottamatta 1 artiklan 2–5 kohtaa, jota sovelletaan 1. tammikuuta 2015 alkaen.

      (1)  Euroopan parlamentin jäsenten asemaa koskevien sääntöjen vahvistamisesta 28. syyskuuta 2005 tehty Euroopan parlamentin päätös 2005/684/EY, Euratom (EUVL L 262, 7.10.2005, s. 1).

      (2)  Euroopan parlamentin jäsenten asemaa koskevien sääntöjen soveltamisohjeista 19. toukokuuta ja 9. heinäkuuta 2008 tehty Euroopan parlamentin puhemiehistön päätös (EUVL C 159, 13.7.2009, s. 1).


title: Neuvoston päätös, tehty 22 päivänä joulukuuta 2009 , yhteisen konsuliohjeiston liitteessä 3 olevan I osan muuttamisesta niiden kolmansien maiden kansalaisten osalta, jotka tarvitsevat viisumin lentokenttäkauttakulkua varten

text:
               29.12.2009

               FI

               Euroopan unionin virallinen lehti

               L 348/51

      NEUVOSTON PÄÄTÖS,
   tehty 22 päivänä joulukuuta 2009,
   yhteisen konsuliohjeiston liitteessä 3 olevan I osan muuttamisesta niiden kolmansien maiden kansalaisten osalta, jotka tarvitsevat viisumin lentokenttäkauttakulkua varten
   (2009/1015/EU)
   EUROOPAN UNIONIN NEUVOSTO, joka
   ottaa huomioon täytäntöönpanovallan varaamisesta neuvostolle viisumihakemusten käsittelyä koskevien tiettyjen yksityiskohtaisten määräysten ja käytännön menettelytapojen osalta 24 päivänä huhtikuuta 2001 annetun neuvoston asetuksen (EY) N:o 789/2001 (1),
   ottaa huomioon Saksan liittotasavallan aloitteen,
   sekä katsoo seuraavaa:

               (1)

               Yhteisen konsuliohjeiston liitteessä 3 olevassa I osassa on luettelo kolmansista maista, joiden kansalaiset tarvitsevat viisumin lentokenttäkauttakulkua varten (lentokentän kauttakulkuviisumi) kaikissa jäsenvaltioissa.

               (2)

               Saksa ja Alankomaat haluavat rajoittaa tämän lentokenttäkauttakulkuviisumia koskevan vaatimuksen Etiopian kansalaisten osalta henkilöihin, joilla ei ole jäsenvaltioiden tai Euroopan talousalueesta 2 päivänä toukokuuta 1992 tehdyn sopimuksen osapuolena olevan valtion taikka Amerikan yhdysvaltojen, Japanin tai Kanadan myöntämää voimassa olevaa viisumia. Yhteisen konsuliohjeiston liitteessä 3 olevaa I osaa olisi sen vuoksi muutettava.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti Tanska ei osallistu tämän päätöksen tekemiseen, se ei sido Tanskaa eikä sitä sovelleta Tanskaan. Koska tällä päätöksellä kehitetään Schengenin säännöstöä Euroopan unionin toiminnasta tehdyn sopimuksen kolmannen osan V osaston määräysten nojalla, Tanska päättää edellä mainitun pöytäkirjan 4 artiklan mukaisesti kuuden kuukauden kuluessa tämän päätöksen antamisesta, saattaako se päätöksen osaksi kansallista lainsäädäntöään.

               (4)

               Islannin ja Norjan osalta tällä päätöksellä kehitetään Schengenin säännöstön niitä määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä, viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen tehdyssä sopimuksessa (2), ja jotka kuuluvat tietyistä mainitun sopimuksen yksityiskohtaisista soveltamissäännöistä 17 päivänä toukokuuta 1999 tehdyn neuvoston päätöksen 1999/437/EY (3) 1 artiklan A kohdassa tarkoitettuun alaan.

               (5)

               Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (4), ja jotka kuuluvat neuvoston päätöksen 1999/437/EY 1 artiklan A kohdassa, luettuna yhdessä mainitun sopimuksen tekemisestä Euroopan yhteisön puolesta 28 päivänä tammikuuta 2008 tehdyn neuvoston päätöksen 2008/146/EY (5) 3 artiklan kanssa, tarkoitettuun alaan.

               (6)

               Liechtensteinin osalta tällä päätöksellä kehitetään Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä allekirjoitetussa pöytäkirjassa, joka koskee Liechtensteinin ruhtinaskunnan liittymistä Euroopan unionin, Euroopan yhteisön ja Sveitsin valaliiton väliseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehtyyn sopimukseen, tarkoitettuja Schengenin säännöstön määräyksiä, jotka kuuluvat mainitun pöytäkirjan allekirjoittamisesta Euroopan yhteisön puolesta 28 päivänä tammikuuta 2008 tehdyn päätöksen 1999/437/EY 1 artiklan A alakohdassa, luettuna yhdessä päätöksen 2008/261/EY (6) 3 artiklan kanssa, tarkoitettuun alaan.

               (7)

               Tällä päätöksellä kehitetään Schengenin säännöstön määräyksiä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (7) mukaisesti. Yhdistynyt kuningaskunta ei siten osallistu tämän päätöksen tekemiseen, se ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (8)

               Tällä päätöksellä kehitetään Schengenin säännöstön määräyksiä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (8) mukaisesti. Irlanti ei siten osallistu tämän päätöksen tekemiseen, se ei sido Irlantia eikä sitä sovelleta Irlantiin.

               (9)

               Kyproksen osalta tämä päätös on vuoden 2003 liittymisasiakirjan 3 artiklan 2 kohdassa tarkoitettu Schengenin säännöstöön perustuva tai muuten siihen liittyvä säädös.

               (10)

               Tämä päätös on vuoden 2005 liittymisasiakirjan 4 artiklan 2 kohdassa tarkoitettu Schengenin säännöstöön perustuva tai muuten siihen liittyvä säädös,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan yhteisen konsuliohjeiston liitteessä 3 olevaa I osaa seuraavasti:

               1.

               Lisätään Etiopiaa koskevaan osaan alaviite seuraavasti:
               ”Saksan ja Alankomaiden osalta
               seuraavat henkilöt vapautetaan lentokentän kauttakulkuviisumia koskevasta vaatimuksesta:

                           —

                           kansalaiset, joilla on jossakin jäsenvaltiossa tai Euroopan talousalueesta 2 päivänä toukokuuta 1992 tehdyn sopimuksen osapuolena olevassa valtiossa, Kanadassa, Japanissa tai Amerikan yhdysvalloissa voimassa oleva viisumi tai jotka palaavat jostakin edellä mainitusta maasta viisumia käytettyään.”

               2.

               Lisätään kolmansien maiden luettelon alapuolelle kolmannen alakohdan selitysosaan alakohta seuraavasti:
               ”Vapautusta lentokenttäkauttakulkuviisumia koskevasta vaatimuksesta sovelletaan myös sellaisen kolmannen maan kansalaisen lentokenttäkauttakulkuun, jolla on jossakin jäsenvaltiossa tai Euroopan talousalueesta 2 päivänä toukokuuta 1992 tehdyn sopimuksen osapuolena olevassa valtiossa, Kanadassa, Japanissa tai Amerikan yhdysvalloissa voimassa oleva viisumi ja joka matkustaa muuhun kolmanteen maahan. Vapautusta ei sovelleta kolmannen maan kansalaisen lentokenttäkauttakulkuun tämän palatessa muusta kolmannesta maasta edellä mainitun viisumin voimassaolon lakattua.”

         2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   3 artikla
   Tämä päätös on osoitettu kaikille jäsenvaltioille perustamissopimusten mukaisesti.

      Tehty Brysselissä 22 päivänä joulukuuta 2009.

            Neuvoston puolesta

            Puheenjohtaja

         A. CARLGREN

      (1)  EYVL L 116, 26.4.2001, s. 2.

      (2)  EYVL L 176, 10.7.1999, s. 36.

      (3)  EYVL L 176, 10.7.1999, s. 31.

      (4)  EUVL L 53, 27.2.2008, s. 52.

      (5)  EUVL L 53, 27.2.2008, s. 1.

      (6)  EUVL L 83, 26.3.2008, s. 3.

      (7)  EYVL L 131, 1.6.2000, s. 43.

      (8)  EYVL L 64, 7.3.2002, s. 20.


Avis juridique important

|

32000D0375

Neuvoston päätös, tehty 29 päivänä toukokuuta 2000, Internetissä välitettävän lapsipornografian vastaisista toimenpiteistä

Virallinen lehti nro L 138 , 09/06/2000 s. 0001 - 0004

Neuvoston päätös,tehty 29 päivänä toukokuuta 2000,Internetissä välitettävän lapsipornografian vastaisista toimenpiteistä(2000/375/YOS)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 34 artiklan 2 kohdan c alakohdan,ottaa huomioon Euroopan parlamentin lausunnon(1),ottaa huomioon Itävallan tasavallan aloitteen,ottaa huomioon alaikäisistä väkivallan uhreista 19 päivänä syyskuuta 1996 annetun Euroopan parlamentin päätöslauselman(2), toimenpiteistä alaikäisten suojelemiseksi Euroopan unionissa 12 päivänä joulukuuta 1996 annetun Euroopan parlamentin päätöslauselman(3), komission tiedonannosta Internetin laittomasta ja haitallisesta sisällöstä 24 päivänä huhtikuuta 1997 annetun Euroopan parlamentin päätöslauselman(4) ja komission tiedonannosta lapsiseksimatkailun torjunnasta ja muistiosta Euroopan unionin panoksesta lasten seksuaalisen hyväksikäytön torjunnan edistämiseksi 6 päivänä marraskuuta 1997 annetun Euroopan parlamentin päätöslauselman(5),pitää mielessä elokuussa 1996 Tukholmassa pidetyn kaupallisessa tarkoituksessa tapahtuvaa lasten seksuaalista hyväksikäyttöä käsitelleen maailmankonferenssin osanottajien yksimielisesti hyväksymän julistuksen ja toimintaohjelman sekä huhtikuussa 1998 Strasbourgissa pidetyn seurantakonferenssin päätelmät ja suositukset,pitää mielessä ihmisoikeuksien ja perusvapauksien suojaamiseksi Roomassa 4 päivänä marraskuuta 1950 tehdyn Euroopan ihmisoikeusyleissopimuksen ja erityisesti sen 2 ja 3 artiklan sekä 10 artiklan 2 kohdan,palauttaa mieliin lasten oikeuksien käytöstä Strasbourgissa 25 päivänä tammikuuta 1996 tehdyn eurooppalaisen yleissopimuksen ja erityisesti sen 1, 6, 7, 8, 9, 10, 11, 12 ja 15 artiklan,ottaa huomioon ihmisoikeuksien yleismaailmallisen julistuksen, jonka YK:n yleiskokous on hyväksynyt päätöslauselmassaan 217 A (III) Pariisissa 10 päivänä joulukuuta 1948, ja erityisesti sen 2, 3, 7, 25 ja 26 artiklan,palauttaa mieliin lapsen oikeuksista 20 päivänä marraskuuta 1989 tehdyn yleissopimuksen 34 artiklan,pitää mielessä neuvoston yhteisen toiminnan 96/700/YOS(6) 29 päivältä marraskuuta 1996, ihmisillä käytävän kaupan ja lasten seksuaalisen hyväksikäytön torjunnasta vastaavien henkilöiden kannustus- ja vaihto-ohjelman perustamisesta,pitää mielessä Internetin laittomasta ja haitallisesta sisällöstä 17 päivänä helmikuuta 1997 annetun neuvoston ja neuvostossa kokoontuneiden jäsenvaltioiden edustajien päätöslauselman(7),pitää mielessä neuvoston 24 päivänä helmikuuta 1997 ihmiskaupan ja lasten seksuaalisen hyväksikäytön vastaisesta toiminnasta hyväksymän yhteisen toiminnan 97/154/YOS(8),pitää mielessä Europol-yleissopimuksen liitteessä olevan rikollisuuden muodon määritelmän täydentämisestä ihmiskaupan osalta 3 päivänä joulukuuta 1998 tehdyn neuvoston päätöksen(9) sekä ottaa huomioon neuvoston istunnossaan 3 päivänä joulukuuta 1998 hyväksymän lausuman,ottaa huomioon Euroopan audiovisuaalisia ja tietopalveluja tuottavien yritysten kilpailukyvyn parantamisesta edistämällä kansallisia järjestelmiä, joiden tarkoituksena on saattaa alaikäisten ja ihmisarvon suojelu vertailukelpoiselle ja tehokkaalle tasolle, 24 päivänä syyskuuta 1998 annetun neuvoston suosituksen(10),palauttaa mieliin Amsterdamissa kesäkuussa 1997 kokoontuneen Eurooppa-neuvoston hyväksymän, järjestäytyneen rikollisuuden torjuntaa koskevan neuvoston 28 päivänä huhtikuuta 1997 hyväksymän toimintasuunnitelman(11), samoin kuin neuvoston istunnossaan 19 päivänä maaliskuuta 1998 tiedoksi merkitsemät huipputekniikkarikollisuutta koskevat G8-maiden 10 periaatetta, sekä Wienissä 11 ja 12 päivänä joulukuuta 1998 kokoontuneen Eurooppa-neuvoston esittämän kehotuksen varmistaa lasten suojelua, erityisesti Internetissä välitettävän lapsipornografian alalla, koskevien aloitteiden toimiva seuranta Euroopan tasolla ja kansainvälisesti,ottaa huomioon Internetin käyttöturvallisuuden parantamisesta maailmanlaajuisten verkkojen laitonta ja haitallista sisältöä torjumalla koskevan yhteisön monivuotisen toimintasuunnitelman hyväksymisestä 25 päivänä tammikuuta 1999 tehdyn Euroopan parlamentin ja neuvoston päätöksen N:o 276/1999/EY(12),palauttaa mieliin 27 päivänä toukokuuta 1999 tietoverkkorikollisuutta koskevaa yleissopimusehdotusta käsittelevästä, Euroopan neuvostossa käytävistä neuvotteluista hyväksytyn neuvoston yhteisen kannan 1999/364/YOS(13),katsoo, että ihmiskauppa ja lasten seksuaalinen hyväksikäyttö loukkaavat vakavasti ihmisen perusoikeuksia ja erityisesti ihmisarvoa,on tietoinen siitä, että lasten seksuaalinen hyväksikäyttö ja lapsipornografian tuotanto, käsittely, hallussapito ja levittäminen saattaa olla merkittävä kansainvälisen järjestäytyneen rikollisuuden muoto, joka saavuttaa yhä huolestuttavammat mittasuhteet Euroopan unionissa,on vakuuttunut siitä, että lasten ruumiillisen ja henkisen koskemattomuuden kunnioittaminen sekä seksuaalisen hyväksikäytön uhrien suojelu on ehdottoman tärkeää ja unionin on pidettävä niitä ensisijaisina kysymyksinä,on tietoinen siitä, että unionin muut toimet ovat tarpeen Internetin käyttöturvallisuuden parantamiseksi, japyrkien estämään ja torjumaan lasten seksuaalisen hyväksikäytön ja erityisesti Internetin kautta tapahtuvan lapsipornografian tuotannon, käsittelyn, levityksen ja hallussapidon,ON PÄÄTTÄNYT SEURAAVAA:1 artikla1. Euroopan parlamentin ja neuvoston päätöksen N:o 276/1999/EY mukaisesti ja lapsipornografian tuotannon, käsittelyn, hallussapidon ja levittämisen estämisen ja torjumisen tehostamiseksi sekä tämän alan rikoksia koskevan tehokkaan tutkinnan ja syytteeseenpanon edistämiseksi jäsenvaltioiden olisi toteutettava tarvittavat toimenpiteet, joilla rohkaistaan Internetin käyttäjiä joko suoraan tai välillisesti ilmoittamaan rikosten torjunnasta vastaaville viranomaisille havainnoistaan, jotka koskevat Internetissä tapahtuvaa lapsipornografian epäiltyä levittämistä. Internetin käyttäjille tiedotetaan tavoista, joilla voidaan ottaa yhteyttä rikosten torjunnasta vastaaviin viranomaisiin tai sellaisiin tahoihin, joilla on erityisen luottamukselliset suhteet rikosten torjunnasta vastaaviin viranomaisiin, jotta kyseiset viranomaiset voivat täyttää Internetissä esiintyvän lapsipornografian estämistä ja torjuntaa koskevan tehtävänsä.2. Tämän alan rikoksia koskevan tehokkaan tutkinnan ja syytteeseenpanon edistämiseen tähtääviin toimenpiteisiin voi tarvittaessa ja kunkin jäsenvaltion hallinnolliset rakenteet huomioon ottaen kuulua sellaisten erityisyksiköiden perustaminen rikosten torjunnasta vastaavien viranomaisten yhteyteen, joilla on tarvittava asiantuntemus ja riittävät voimavarat voidakseen käsitellä epäillystä lapsipornografian tuotannosta, käsittelystä, levittämisestä ja hallussapidosta tehdyt ilmoitukset nopeasti.3. Jäsenvaltioiden on huolehdittava siitä, että rikosten torjunnasta vastaavat viranomaiset toimivat nopeasti saatuaan tietoja epäillystä lapsipornografian tuotannosta, käsittelystä, hallussapidosta ja levittämisestä. Rikosten torjunnasta vastaavat viranomaiset voivat lykätä toimiaan, jos se on taktisesti välttämätöntä esimerkiksi rikollisen toiminnan takana olevien henkilöiden taikka verkostojen (lapsipornografiarenkaiden) jäljittämiseksi.2 artikla1. Jäsenvaltioiden on huolehdittava mahdollisimman kattavasta ja nopeasta yhteistyöstä Internetissä välitettävää lapsipornografiaa koskevien rikosten tehokkaan tutkinnan ja syytteeseenpanon helpottamiseksi nykyisten järjestelyjen ja sopimusten mukaisesti.2. Näiden rikosten nopean ja tehokkaan torjunnan varmistamiseksi jäsenvaltiot ilmoittavat toisilleen tähän mennessä perustetut yhteyspisteet, jotka toimivat 24 tuntia vuorokaudessa ja joilla on asiantunteva henkilöstö, sekä 1 artiklan 2 kohdassa tarkoitetut erityisyksiköt, joita voidaan käyttää tietojenvaihtoon ja lisäyhteyksien luomiseen jäsenvaltioiden kesken. Myös muita tehtäviä varten perustettuja yhteyspisteitä voidaan käyttää näihin tarkoituksiin. Samoin käytetään sellaisia olemassa olevia tietokanavia kuin Europol ja Interpol.3. Jäsenvaltiot huolehtivat siitä, että Europolille ilmoitetaan epäillyistä lapsipornografiaa koskevista tapauksista, sikäli kuin asia kuuluu sen toimivaltaan.4. Jäsenvaltiot tutkivat asianmukaisesti yhteistyössä Europolin kanssa, onko mahdollista järjestää säännöllisesti niiden toimivaltaisten viranomaisten kokouksia, jotka ovat erikoistuneet Internetissä välitettävän lapsipornografian torjuntaan, jotta edistetään yleistä tietojen vaihtoa, tilanneanalyysiä ja rikostutkinnallisten toimenpiteiden yhteensovittamista.5. Kukin jäsenvaltio ilmoittaa neuvoston pääsihteeristölle viranomaisensa, jotka toimivat 2 kohdan mukaisina yhteyspisteinä. Pääsihteeristö ilmoittaa nämä yhteyspisteet muille jäsenvaltioille.3 artiklaJäsenvaltiot aloittavat rakentavan vuoropuhelun alan teollisuuden kanssa ja ne pyrkivät löytämään asianmukaisia, luonteeltaan vapaaehtoisia tai oikeudellisesti velvoittavia toimenpiteitä lapsipornografian poistamiseksi Internetistä. Jäsenvaltiot vaihtavat erityisesti kokemuksia niiden toimenpiteiden tehokkuudesta, joita ne ovat toteuttaneet lapsipornografian poistamiseksi Internetistä. Ne tutkivat tässä tarkoituksessa seuraavia toimenpiteitä, joilla velvoitettaisiin Internet-palvelujen tarjoajat:a) ilmoittamaan 1 artiklan 1 kohdassa mainituille toimivaltaisille tahoille tai 1 artiklan 2 kohdassa mainituille yksiköille lapsipornografisesta aineistosta, joka on tullut niiden tietoon tai jonka ne ovat havainneet ja jota levitetään niiden kautta;b) poistamaan levityksestä lapsipornografisen aineiston, joka on tullut niiden tietoon tai jonka ne ovat havainneet ja jota levitetään niiden kautta, jolleivät toimivaltaiset viranomaiset toisin määrää;c) säilyttämään tarvittaessa ja mikäli se on teknisesti mahdollista, sekä niin kauan kuin sovellettavassa kansallisessa lainsäädännössä on säädetty, laillisen telekuuntelun kansainvälisistä edellytyksistä 17 päivänä tammikuuta 1995 annetun neuvoston päätöslauselman(14) mukaisesti kauppaan liittyvät tiedot - erityisesti rikostutkintatarkoituksessa lasten seksuaaliseen hyväksikäyttöön sekä lapsipornografian tuotantoon, käsittelyyn ja levitykseen liittyvien epäilysten yhteydessä - niiden saattamiseksi syyttäjäviranomaisten tarkasteltavaksi sovellettavien menettelytapasääntöjen mukaisesti;d) perustamaan omat valvontajärjestelmät lapsipornografian tuotannon, käsittelyn, hallussapidon ja levityksen torjumiseksi.4 artiklaJäsenvaltiot tarkistavat säännöllisesti, edellyttääkö teknologian kehitys Internetissä välitettävän lapsipornografian vastaisten toimien tehokkuuden ylläpitämiseksi rikosprosessioikeuden muuttamista sitä koskevia perusperiaatteita kunnioittaen, ja tekevät tarvittaessa tätä varten asianmukaisia uusia lainsäädäntöaloitteita.5 artiklaJäsenvaltiot tekevät yhdessä alan teollisuuden kanssa yhteistyötä vaihtamalla keskenään kokemuksia ja edistämällä mahdollisuuksien mukaan lapsipornografisen aineiston levityksen estävien ja paljastavien suodattimien sekä muiden teknisten ratkaisujen kehittämistä.6 artikla1. Neuvosto arvioi, miltä osin jäsenvaltiot ovat täyttäneet velvoitteensa, jotka niille kuuluvat yhteisen toiminnan 97/154/YOS nojalla, ja missä määrin tässä päätöksessä ehdotetut toimet ovat osoittautuneet tehokkaiksi.2. Edellä 1 kohdassa tarkoitettu arviointi suoritetaan neuvoston 5 päivänä joulukuuta 1997 järjestäytyneen rikollisuuden torjuntaan liittyvien kansainvälisten sitoumusten kansallisen tason soveltamista ja täytäntöönpanoa koskevan arviointijärjestelmän perustamisesta hyväksymän yhteisen toiminnan 97/827/YOS(15) mukaisesti, jollei seuraavasta muuta johdu:a) arviointiryhmät koostuvat kahdesta asiantuntijasta; jab) arviointi paikan päällä suoritetaan välttäen monimutkaisia menettelyjä.3. Yhteisen toiminnan 97/154/YOS IV osaston B kohdassa tarkoitettua arviointia ei suoriteta. Se korvataan tämän artiklan 2 kohdassa tarkoitetulla arvioinnilla.4. Neuvosto tutkii 2 kohdassa tarkoitetun arvioinnin myötä saatujen tietojen perusteella, mitä muita toimenpiteitä se mahdollisesti pitää asianmukaisina lapsipornografian ja lasten seksuaalisen hyväksikäytön torjunnan tehostamiseksi.7 artiklaTätä päätöstä sovelletaan Gibraltariin.8 artiklaJäsenvaltioiden on pantava tähän päätökseen sisältyvät toimenpiteet täytäntöön viimeistään 31 päivänä joulukuuta 2000.Tehty Brysselissä 29 päivänä toukokuuta 2000.Neuvoston puolestaPuheenjohtajaA. Costa(1) Lausunto annettu 11 päivänä huhtikuuta 2000 (ei vielä julkaistu virallisessa lehdessä).(2) EYVL C 320, 28.10.1996, s. 190.(3) EYVL C 20, 20.1.1997, s. 170.(4) EYVL C 150, 19.5.1997, s. 38.(5) EYVL C 358, 24.11.1997, s. 37.(6) EYVL L 322, 12.12.1996, s. 7.(7) EYVL C 70, 6.3.1997, s. 1.(8) EYVL L 63, 4.3.1997, s. 2.(9) EYVL C 26, 30.1.1999, s. 21.(10) EYVL L 270, 7.10.1998, s. 48.(11) EYVL C 251, 15.8.1997, s. 1.(12) EYVL L 33, 6.2.1999, s. 1.(13) EYVL L 142, 5.6.1999, s. 1.(14) EYVL C 329, 4.11.1996, s. 1.(15) EYVL L 344, 15.12.1997, s. 7.


title: Neuvoston päätös (EU) 2016/1230, annettu 12 päivänä heinäkuuta 2016, sen toteamisesta, että Portugali ei ole toteuttanut tuloksellisia toimia 21 päivänä kesäkuuta 2013 annetun neuvoston suosituksen johdosta

text:
               28.7.2016

               FI

               Euroopan unionin virallinen lehti

               L 202/21

         NEUVOSTON PÄÄTÖS (EU) 2016/1230,
   annettu 12 päivänä heinäkuuta 2016,
   sen toteamisesta, että Portugali ei ole toteuttanut tuloksellisia toimia 21 päivänä kesäkuuta 2013 annetun neuvoston suosituksen johdosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 126 artiklan 8 kohdan,
   ottaa huomioon Euroopan komission suosituksen,
   sekä katsoo seuraavaa:

               (1)

               Euroopan unionin toiminnasta tehdyn sopimuksen (SEUT) 126 artiklan mukaan jäsenvaltioiden on vältettävä liiallisia julkistalouden alijäämiä.

               (2)

               Vakaus- ja kasvusopimuksen tavoitteena on terve julkinen talous, jolla pyritään vahvistamaan hintavakauden edellytyksiä ja saavuttamaan uusien työpaikkojen syntyä edistävä vahva ja kestävä kasvu. Vakaus- ja kasvusopimukseen sisältyy neuvoston asetus (EY) N:o 1467/97 (1), joka on annettu edistämään julkisen talouden liiallisten alijäämien pikaista korjaamista.

               (3)

               Neuvosto päätti komission suosituksen perusteella 2 päivänä joulukuuta 2009 SEUT 126 artiklan 6 kohdan mukaisesti, että Portugalissa on liiallinen alijäämä, ja antoi SEUT 126 artiklan 7 kohdan ja asetuksen (EY) N:o 1467/97 3 artiklan mukaisesti suosituksen, jonka mukaan liiallinen alijäämä olisi korjattava viimeistään vuonna 2013 (2). Neuvosto myönsi Portugalille unionin rahoitustukea sen jälkeen, kun maan viranomaiset olivat pyytäneet rahoitustukea unionilta, euroa valuuttanaan käyttäviltä jäsenvaltioilta ja Kansainväliseltä valuuttarahastolta (IMF) (3). Komissio ja Portugalin viranomaiset allekirjoittivat 17 päivänä toukokuuta 2011 erityisiä talouspoliittisia ehtoja koskevan yhteisymmärryspöytäkirjan, jäljempänä ’yhteisymmärryspöytäkirja’. Neuvosto on sen jälkeen antanut SEUT 126 artiklan 7 kohdan nojalla Portugalille kaksi suositusta (9 päivänä lokakuuta 2012 ja 21 päivänä kesäkuuta 2013), joista ensimmäisessä liiallisen alijäämän korjaamiselle asetettua määräaikaa pidennettiin vuoteen 2014 ja toisessa vuoteen 2015. Molemmissa suosituksissa neuvosto katsoi, että Portugali oli toteuttanut tuloksellisia toimia, mutta odottamattomat taloudelliset tapahtumat olivat vaikuttaneet huomattavan epäsuotuisasti julkiseen talouteen.

               (4)

               Erityisesti suositettiin, että supistaakseen julkisen sektorin alijäämän alle 3 prosentin viitearvon suhteessa BKT:hen uskottavalla ja kestävällä tavalla Portugalin olisi a) komission yksiköiden Portugalin talousnäkymistä toukokuussa 2013 tekemän tarkistuksen perusteella saavutettava julkisen sektorin alijäämä, joka on BKT:hen suhteutettuina 5,5 prosenttia vuonna 2013, 4,0 prosenttia vuonna 2014 ja 2,5 prosenttia vuonna 2015, mikä merkitsi, että rakenteellinen rahoitusasema kohenee BKT:hen suhteutettuna 0,6 prosenttia vuonna 2013, 1,4 prosenttia vuonna 2014 ja 0,5 prosenttia vuonna 2015; b) alijäämän supistamiseksi 5,5 prosenttiin suhteessa BKT:hen vuonna 2013 toteutettava toimenpiteitä, joiden suuruus on 3,5 prosenttia suhteessa BKT:hen; näihin toimenpiteisiin kuuluvat vuoden 2013 talousarviolaissa määritellyt toimenpiteet ja lisätalousarvioon sisältyvät lisätoimenpiteet, joita ovat palkkamenojen pienentyminen, julkisen hallinnon toiminnan tehostaminen, julkisen kulutuksen vähentäminen ja EU:n varojen käytön parantaminen; c) julkisten menojen kattavan arvioinnin pohjalta hyväksyttävä pysyviä vakauttamistoimenpiteitä, joiden vaikutus on vähintään 2,0 prosenttia suhteessa BKT:hen, jotta alijäämä olisi 4,0 prosenttia suhteessa BKT:hen vuonna 2014, ja pyrittävä virtaviivaistamaan ja nykyaikaistamaan julkista hallintoa, vähentämään julkisen sektorin tehtäviä ja yksikköjä, parantamaan eläkejärjestelmän kestävyyttä ja aikaansaamaan kohdennettuja säästöjä yksittäisissä substanssiministeriöissä; d) hyväksyttävä pysyvät vakauttamistoimenpiteet, joita tarvitaan, jotta saavutetaan vuoden 2015 alijäämätavoite, joka on 2,5 prosenttia suhteessa BKT:hen. Lisäksi suositettiin, että Portugalin olisi säilytettävä julkisen varainhoidon uudistustahti tarkistamalla julkisen talouden kehystä koskevaa lakia vuoden 2013 loppuun mennessä julkisen talouden menettelyjen ja hallinnon, vastuuvelvollisuuden, läpinäkyvyyden ja yksinkertaistamisen periaatteiden vahvistamiseksi ja jatkettava pyrkimyksiään rajoittaa yksityisen ja julkisen sektorin kumppanuuksista sekä valtionyhtiöistä johtuvia vastuusitoumuksia.

               (5)

               Komission yksiköiden Portugalin talousnäkymistä toukokuussa 2013 tekemässä tarkistuksessa, joka oli 21 päivänä kesäkuuta 2013 annetun neuvoston suosituksen perustana, arvioitiin, että Portugalin talous supistuisi 2,3 prosenttia vuonna 2013, minkä jälkeen se kasvaisi seuraavana vuonna 0,6 prosenttia ja sitä seuraavana 1,5 prosenttia. Nimellisen BKT:n kasvun ennustettiin olevan – 0,6 prosenttia vuonna 2013, 1,8 prosenttia vuonna 2014 ja 2,7 prosenttia vuonna 2015.

               (6)

               Neuvosto vahvisti 21 päivänä kesäkuuta 2013 annetussa suosituksessa asetuksen (EY) N:o 1467/97 3 artiklan 4 kohdan säännösten nojalla 1 päivän lokakuuta 2013 määräajaksi, johon mennessä tuloksellisia toimia on toteutettava. Asetuksen (EU) N:o 472/2013 10 artiklan 2 kohdan a alakohdan nojalla Portugali vapautettiin velvollisuudesta toimittaa liiallista alijäämää koskevaan menettelyyn liittyvät kertomukset, ja sen sijaan se antoi kertomukset makrotalouden sopeutusohjelmansa puitteissa.

               (7)

               Seuraavissa arvioinneissa korostettiin vaarana olevan, että 21 päivänä kesäkuuta 2013 annettua neuvoston suositusta ei noudatettaisi. Neuvosto totesi heinäkuussa 2015 vuoden 2015 vakausohjelmasta (ensimmäinen sen jälkeen, kun Portugali oli irtautunut talouden sopeutusohjelmasta) tekemänsä arvioinnin perusteella olevan vaarana, että Portugali ei noudata vakaus- ja kasvusopimuksen määräyksiä. Myös Portugalin alustavasta talousarviosuunnitelmasta vuodeksi 2015 annetussa komission lausunnossa todettiin olevan vaarana, että Portugali ei noudata vakaus- ja kasvusopimuksen sääntöjä. Erityisesti komissio huomautti vaarana olevan, ettei liiallista alijäämää saada korjattua oikea-aikaisesti viimeistään 2015. Komissio huomautti lisäksi, että kaikkia suosituksessa esitettyjä rakenteellisia toimia ei ollut toteutettu, ja totesi, että vuonna 2015 tarvitaan lisää rakenteellisia vakauttamistoimenpiteitä, joilla tuetaan liiallisen alijäämän uskottavaa ja kestävää korjaamista.

               (8)

               Toimet, jotka Portugali on toteuttanut liiallisen alijäämän korjaamiseksi vuoteen 2015 mennessä 21 päivänä kesäkuuta 2013 annetun neuvoston suosituksen johdosta, on arvioitu uudelleen, ja arvion perusteella tehdään seuraavat päätelmät:

                           —

                           Julkisen talouden vuoden 2015 alijäämää koskevan ilmoituksen ja komission (Eurostatin) vahvistuksen perusteella vuoden 2015 alijäämäksi saatiin 4,4 prosenttia suhteessa BKT:hen, mikä ylittää 3 prosentin viitearvon (suhteessa BKT:hen). Ero viitearvoon johtui suurelta osin rahoitusalan tukitoimenpiteistä Banif-pankin (Banco Internacional do Funchal, SA) selvittämisen yhteydessä vuoden 2015 lopussa, ja niiden negatiivinen vaikutus julkisen talouden alijäämään oli 1,4 prosenttia suhteessa BKT:hen. Kun tämä ja kertaluonteiset tuloerät otetaan huomioon, alijäämä olisi ilman kertaluoteisia toimenpiteitä ollut vain hieman yli Euroopan unionin toiminnasta tehdyssä sopimuksessa määrätyn viitearvon.

                           —

                           Rakenteellisen rahoitusaseman kumulatiivisen parannuksen arvioidaan vuosina 2013–2015 olevan 1,1 prosenttia suhteessa BKT:hen, mikä on huomattavasti vähemmän kuin neuvoston suosittama 2,5 prosenttia suhteessa BKT:hen. Kun tarkistetun potentiaalisen tuotannon kasvun ja satunnaistulojen tai saamatta jääneiden tulojen vaikutuksista johtuvat korjaukset suosituksen pohjana olevaan perusskenaarioon otetaan huomioon, kumulatiivinen parannus supistuu merkittävästi eli – 0,1 prosenttiin suhteessa BKT:hen.

                           —

                           Toteutettujen toimenpiteiden määrä vastasi kesäkuuhun 2014 asti makrotalouden sopeutusohjelman tavoitteita. Sen jälkeen vuoden 2014 julkisen talouden tavoitteiden perustana olleiden pysyvien vakauttamistoimenpiteiden määrää on vähennetty (ajan myötä) huomattavasti siten, että niiden suunniteltiin vuoden 2014 talousarviota laadittaessa olevan 2,3 prosenttia suhteessa BKT:hen, mutta vuoden 2015 perustana olevissa ennusteissa 1,5 prosenttia suhteessa BKT:hen. Näin ollen toteutettujen toimenpiteiden määrä jää selvästi alle suosituksen, jonka mukaan vuonna 2014 olisi toteutettava uusia toimenpiteitä, joiden vaikutus on vähintään 2,0 prosenttia suhteessa BKT:hen. Vuoden 2015 osalta julkisen talouden pysyvien vakauttamistoimenpiteiden määrä supistui edelleen vuoden 2015 talousarviossa noin 0,6 prosenttiin suhteessa BKT:hen ja alijäämätavoitteeksi asetettiin 2,7 prosenttia suhteessa BKT:hen. Näin ollen suunnitellut rakenteelliset vakauttamistoimenpiteet ovat olleet riittämättömiä, jotta vuonna 2015 saavutettaisiin suosituksen mukainen alijäämätavoite, joka on 2,5 prosenttia suhteessa BKT:hen. Vuoden 2015 toteutunut alijäämä vahvisti, että suunnitellut toimenpiteet eivät olleet riittäviä.

                           —

                           Kesäkuun 2014 jälkeen julkisen talouden alijäämän kohenemista on yleisesti ottaen edistänyt talouden elpyminen ja alhaisen korkotason myötä pienentyneet korkomenot. Satunnaistuloja ei ole käytetty nopeuttamaan alijäämän supistamista, eikä rakenteellisten vakauttamistoimenpiteiden määrä riitä tavoitteiden saavuttamiseen.

                           —

                           Julkinen bruttovelka on pitkälti vakiintunut 21 päivänä kesäkuuta 2013 annetun suosituksen jälkeen. Komission kevään 2016 talousennusteen mukaan se oli suhteessa BKT:hen 129,2 prosenttia vuonna 2013, 130,2 prosenttia vuonna 2014 ja 129,0 prosenttia vuonna 2015.

                           —

                           Finanssipoliittiset ja rakenteelliset uudistukset ovat edistyneet useimmilla osa-alueilla, vaikkakin eri tahtiin. Julkisen talouden kehystä koskevaa lakia on tarkistettu ja vahvistettu, ja sen on tarkoitus tulla kaikilta osin voimaan syyskuussa 2018. Veropetosten ja veronkierron torjumiseksi sekä verohallinnon uudistamiseksi on toteutettu merkittäviä toimia. Eläkejärjestelmän pitkän aikavälin kestävyyttä on parannettu viime vuosina, mutta lyhyen ja keskipitkän aikavälin haasteet eivät ole poistuneet. Terveydenhuoltojärjestelmän kestävyyden varmistamiseen tähtäävä uudistus etenee asianmukaista vauhtia. Viime vuosina on erityisesti talouden sopeutusohjelman voimassaoloaikana toteutettu julkishallinnon uudistuksia, joilla parannetaan julkisen talouden hoitoa alue- ja paikallistasolla, ja uudistuksia, jotka kohdistuvat julkisen ja yksityisen sektorin kumppanuuksiin ja valtionyhtiöihin.

               (9)

               Tämä johtaa päätelmään, että Portugalin toimet neuvoston 21 päivänä kesäkuuta 2013 antaman suosituksen perusteella ovat olleet riittämättömiä. Portugali ei lopettanut liiallisen alijäämän tilannetta vuoden 2015 aikana. Julkisen talouden toimien vaikutus jäi huomattavasti neuvoston suositusta pienemmäksi,

         ON HYVÄKSYNYT TÄMÄN PÄÄTÖKSEN:
   1 artikla
   Portugali ei ole toteuttanut tuloksellisia toimia 21 päivänä kesäkuuta 2013 annetun neuvoston suosituksen johdosta.
   2 artikla
   Tämä päätös on osoitettu Portugalin tasavallalle.

      Tehty Brysselissä 12 päivänä heinäkuuta 2016.

            Neuvoston puolesta

            Puheenjohtaja

         P. KAŽIMÍR

      (1)  Neuvoston asetus (EY) N:o 1467/97, annettu 7 päivänä heinäkuuta 1997, liiallisia alijäämiä koskevan menettelyn täytäntöönpanon nopeuttamisesta ja selkeyttämisestä (EYVL L 209, 2.8.1997, s. 6).

      (2)  Kaikki asiakirjat, jotka liittyvät Portugalin liiallista alijäämää koskevaan menettelyyn, ovat osoitteessa http://ec.europa.eu/economy_finance/economic_governance/sgp/deficit/countries/portugal_en.htm

      (3)  Neuvoston täytäntöönpanopäätös 2011/344/EU, annettu 17 päivänä toukokuuta 2011, unionin Portugalille myöntämästä rahoitustuesta (EUVL L 159, 17.6.2011, s. 88).


title: 2014/712/EU: Neuvoston päätös, annettu 8 päivänä lokakuuta 2014 , alueiden komitean tanskalaisen varajäsenen nimeämisestä

text:
               14.10.2014

               FI

               Euroopan unionin virallinen lehti

               L 296/27

         NEUVOSTON PÄÄTÖS,
   annettu 8 päivänä lokakuuta 2014,
   alueiden komitean tanskalaisen varajäsenen nimeämisestä

      (2014/712/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Tanskan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi. Lasse KRULL nimettiin 3 päivänä kesäkuuta 2010 varajäseneksi neuvoston päätöksellä 2010/312/EU (3)25 päivään tammikuuta 2015 saakka.

               (2)

               Yksi varajäsenen paikka on vapautunut Lasse KRULL PETERSENin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2015:

               —

               Peter KOFOD POULSEN, Member of the Regional Council of Region of Southern Denmark.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 8 päivänä lokakuuta 2014.

            Neuvoston puolesta

            Puheenjohtaja

         M. LUPI

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.

      (3)  EUVL L 140, 8.6.2010, s. 27.


title: 2006/136/EY: Neuvoston päätös, tehty  14 päivänä helmikuuta 2006 , Euroopan yhteisön ja Chilen tasavallan välisen sopimuksen tekemisestä kirjeenvaihtona muutoksista Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen liitteenä olevaan viinikauppaa koskevaan sopimukseen

text:
               24.2.2006

               FI

               Euroopan unionin virallinen lehti

               L 54/23

         NEUVOSTON PÄÄTÖS,
   tehty 14 päivänä helmikuuta 2006,
   Euroopan yhteisön ja Chilen tasavallan välisen sopimuksen tekemisestä kirjeenvaihtona muutoksista Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen liitteenä olevaan viinikauppaa koskevaan sopimukseen
   (2006/136/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Sopimus Euroopan yhteisön ja sen jäsenvaltioiden sekä Chilen tasavallan välisestä assosiaatiosta (1), jäljempänä ’assosiaatiosopimus’, allekirjoitettiin 18 päivänä marraskuuta 2002, ja se tuli voimaan 1 päivänä maaliskuuta 2005 (2).

               (2)

               Neuvosto antoi komissiolle 24 päivänä marraskuuta 2005 valtuutuksen aloittaa neuvottelut Chilen tasavallan kanssa assosiaatiosopimuksen liitteenä V olevan viinikauppaa koskevan sopimuksen (3), jäljempänä ’liite V’, muuttamiseksi. Nämä neuvottelut on saatettu onnistuneesti päätökseen.

               (3)

               Assosiaatiosopimuksen liitteen V muuttamista koskeva, Euroopan yhteisön ja Chilen tasavallan välillä kirjeenvaihtona tehty sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Chilen tasavallan välillä kirjeenvaihtona tehty sopimus muutoksista Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen liitteenä olevaan viinikauppaa koskevaan sopimukseen.
   Sopimuksen teksti on liitetty tähän päätökseen.
   2 artikla
   Maataloudesta ja maaseudun kehittämisestä vastaava komission jäsen valtuutetaan allekirjoittamaan kirjeenvaihto yhteisöä sitovasti.

      Tehty Brysselissä 14 päivänä helmikuuta 2006.

            Neuvoston puolesta

            Puheenjohtaja

         K.-H. GRASSER

      (1)  EYVL L 352, 30.12.2002, s. 3.

      (2)  EUVL L 84, 2.4.2005, s. 21.

      (3)  EYVL L 352, 30.12.2002, s. 1083.
    ---documentbreak---

               24.2.2006

               FI

               Euroopan unionin virallinen lehti

               L 54/24

         Kirjeenvaihtona tehty
   SOPIMUS
   Euroopan yhteisön ja Chilen tasavallan välillä muutoksista Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen liitteenä olevaan viinikauppaa koskevaan sopimukseen
   Bryssel
   Arvoisa Herra
   Minulla on kunnia viitata assosiaatiosopimuksen liitteessä V (sopimus viinikaupasta) olevan 30 artiklan mukaisesti perustetun sekakomitean kokouksiin. Sekakomitea on suosittanut, että viinikauppaa koskevaan sopimukseen, jäljempänä ’liite V’, olisi tehtävä muutoksia lainsäädännössä sopimuksen hyväksymisen jälkeen tapahtuneiden muutosten huomioon ottamiseksi.
   Sekakomitea päätti Madridissa 13 ja 14 päivänä kesäkuuta 2005 pidetyssä kokouksessaan, että on tarpeen muuttaa paitsi sopimuksen lisäyksiä myös sopimuksen tekstiä, jotta se saatettaisiin ajan tasalle. Minulla on sen vuoksi kunnia ehdottaa, että liite V muutetaan tämän kirjeen liitteenä olevan lisäyksen mukaisesti allekirjoituspäivästä alkaen.
   Olisin kiitollinen, jos voisitte vahvistaa, että hallituksenne hyväksyy tämän kirjeen sisällön.
   Vastaanottakaa, Arvoisa Herra, korkeimman kunnioitukseni vakuutus.

         Euroopan yhteisön puolesta

      Liite
      Muutetaan liite V seuraavasti:

                  1)

                  Korvataan 5 artiklan 2 kohta seuraavasti:
                  ”2.   Jäljempänä 6 artiklassa tarkoitetut nimitykset varataan yksinomaan osapuolten alkuperää oleville tuotteille, joihin niitä sovelletaan.”.

                  2)

                  Muutetaan 7 artikla seuraavasti:

                              a)

                              korvataan 2 kohta seuraavasti:
                              ”2.   Lisäyksessä VI A luetellut tavaramerkit peruutetaan Chilen 10 päivänä kesäkuuta 2002 vahvistetun tavaramerkkirekisterin perusteella kansallisilla markkinoilla 12 vuoden kuluessa ja viennissä viiden vuoden kuluessa tämän sopimuksen voimaantulosta.”;

                              b)

                              lisätään 2 kohdan jälkeen 2 a kohta seuraavasti:
                              ”2 a.   Lisäyksessä VI B lueteltujen tavaramerkkien käyttö sallitaan Chilen 10 päivänä kesäkuuta 2002 vahvistetun tavaramerkkirekisterin perusteella tässä lisäyksessä vahvistetuin edellytyksin yksinomaan kansallisilla markkinoilla, ja ne on peruttava 12 vuoden kuluessa tämän sopimuksen voimaantulosta.”.

                  3)

                  Muutetaan 8 artikla seuraavasti:

                              a)

                              korvataan 5 kohdan b alakohta seuraavasti:

                                          ”b)

                                          silloin kun lisäyksessä III tai IV lueteltu perinteinen merkintä tai täydentävä laatumerkintä on jonkin osapuolten alueiden ulkopuoliselta maantieteelliseltä alueelta peräisin olevan viinin nimityksen homonyymi, tätä nimitystä voidaan käyttää viinin kuvauksessa ja esittelyssä vain, jos sen käytöstä tähän tarkoitukseen säädetään alkuperämaan kansallisessa lainsäädännössä eikä se merkitse vilpillistä kilpailua eikä kuluttajaa johdeta harhaan viinin alkuperän, luonteen tai laadun osalta;”;

                              b)

                              poistetaan 5 kohdan c alakohta.

                  4)

                  Muutetaan 9 artikla seuraavasti:

                              a)

                              korvataan a alakohta seuraavasti:

                                          ”a)

                                          kun kyseessä ovat yhteisöstä peräisin olevat viinit, ne, jotka on lueteltu lisäyksessä III;”;

                              b)

                              korvataan b alakohta seuraavasti:

                                          ”b)

                                          kun kyseessä ovat Chilestä peräisin olevat viinit, ne, jotka on lueteltu lisäyksessä IV.”.

                  5)

                  Muutetaan 10 artikla seuraavasti:

                              a)

                              korvataan 1 kohta seuraavasti:
                              ”1.   Sellaista osapuolen viinin tavaramerkkiä, joka on samanlainen tai samankaltainen kuin lisäyksessä II tai IV lueteltu toisen osapuolen perinteinen merkintä tai täydentävä laatumerkintä tai joka sisältää tällaisen merkinnän, ei saa rekisteröidä, jos rekisteröinti koskee kyseisen perinteisen merkinnän tai täydentävän laatumerkinnän käyttöä kuvaamaan sellaisia viiniluokkia, joiden osalta kyseinen perinteinen merkintä tai täydentävä laatumerkintä on lueteltu lisäyksessä III tai IV.”;

                              b)

                              korvataan 2 kohta seuraavasti:
                              ”2.   Poiketen siitä, mitä 1 kohdassa määrätään, osapuolen sellaisen viinin tavaramerkin, joka on samanlainen tai samankaltainen kuin lisäyksessä II tai IV lueteltu kyseisen osapuolen perinteinen merkintä tai täydentävä laatumerkintä tai joka sisältää tällaisen merkinnän, rekisteröinnin epääminen ei ole pakollista, jos rekisteröinti koskee kyseisen perinteisen merkinnän tai täydentävän laatumerkinnän käyttöä kuvaamaan sellaisia viiniluokkia, joiden osalta kyseinen perinteinen merkintä tai täydentävä laatumerkintä on lueteltu lisäyksessä III tai IV.”.

                              c)

                              poistetaan 3 kohta.

                  6)

                  Muutetaan 11 artikla seuraavasti:

                              a)

                              korvataan 1 kohta seuraavasti:
                              ”1.   Osapuolet eivät 10 päivänä kesäkuuta 2002 vahvistetun Chilen tavaramerkkirekisterin perusteella ole tietoisia muista kuin 7 artiklan 2 ja 2 a kohdassa sekä 10 artiklan 4 kohdassa tarkoitetuista tavaramerkeistä, jotka ovat samanlaisia tai samankaltaisia kuin 6 artiklassa tarkoitetut maantieteelliset merkinnät tai 10 artiklassa tarkoitetut perinteiset merkinnät ja täydentävät laatumerkinnät tai jotka sisältävät tällaisia merkintöjä.”;

                              b)

                              korvataan 2 kohta seuraavasti:
                              ”2.   Edellä 1 kohdan mukaisesti kumpikaan osapuoli ei kiellä oikeutta käyttää 10 päivänä kesäkuuta 2002 vahvistettuun Chilen tavaramerkkirekisteriin sisältyvää tavaramerkkiä, joka on muu kuin 7 artiklan 2 tai 2 a kohdassa tai 10 artiklan 4 kohdassa tarkoitettu tavaramerkki, sillä perusteella että tällainen tavaramerkki on samanlainen tai samankaltainen kuin lisäyksessä I tai II lueteltu maantieteellinen merkintä tai lisäyksessä III tai IV lueteltu perinteinen merkintä tai täydentävä laatumerkintä taikka sisältää tällaisen merkinnän.”;

                  7)

                  Korvataan 30 artiklan 3 kohta seuraavasti:
                  ”3.   Sekakomitea voi erityisesti antaa suosituksia edistääkseen tämän sopimuksen päämäärien toteuttamista. Sen on toimittava erityiskomiteoiden työjärjestyksen mukaisesti.”.

   Santiago de Chile/Bryssel
   Arvoisa Rouva
   Minulla on kunnia ilmoittaa vastaanottaneeni tänään päivätyn kirjeenne, jonka sisältö on seuraava:

      ”Minulla on kunnia viitata assosiaatiosopimuksen liitteessä V (sopimus viinikaupasta) olevan 30 artiklan mukaisesti perustetun sekakomitean kokouksiin. Sekakomitea on suosittanut, että viinikauppaa koskevaan sopimukseen, jäljempänä ’liite V’, olisi tehtävä muutoksia lainsäädännössä sopimuksen hyväksymisen jälkeen tapahtuneiden muutosten huomioon ottamiseksi.
      Sekakomitea päätti Madridissa 13 ja 14 päivänä kesäkuuta 2005 pidetyssä kokouksessaan, että on tarpeen muuttaa paitsi sopimuksen lisäyksiä myös sopimuksen tekstiä, jotta se saatettaisiin ajan tasalle. Minulla on sen vuoksi kunnia ehdottaa, että liite V muutetaan tämän kirjeen liitteenä olevan lisäyksen mukaisesti allekirjoituspäivästä alkaen.
      Olisin kiitollinen, jos voisitte vahvistaa, että hallituksenne hyväksyy tämän kirjeen sisällön”.

   Minulla on kunnia ilmoittaa teille, että Chilen tasavalta hyväksyy kirjeenne sisällön.
   Vastaanottakaa, Arvoisa Rouva, korkeimman kunnioitukseni vakuutus.

         Chilen tasavallan puolesta


Avis juridique important

|

31994D0937

94/937/EY: Neuvoston päätös, tehty 22 päivänä joulukuuta 1994, Euroopan yhteisöjen ja niiden jäsenvaltioiden sekä eräiden kolmansien maiden välisten Eurooppa-sopimusten ja Euroopan talousyhteisön ja Euroopan hiili- ja teräsyhteisön sekä näiden samojen maiden välisten kauppaa ja kaupan liitännäistoimenpiteitä koskevien väliaikaisten sopimusten toisten lisäpöytäkirjojen tiettyjen artiklojen väliaikaisesta soveltamisesta

Virallinen lehti nro L 366 , 31/12/1994 s. 0021 - 0021 Suomenk. erityispainos Alue 11 Nide 37 s. 0272  Ruotsink. erityispainos Alue 11 Nide 37 s. 0272

NEUVOSTON PÄÄTÖS,tehty 22 päivänä joulukuuta 1994,Euroopan yhteisöjen ja niiden jäsenvaltioiden sekä eräiden kolmansien maiden välisten Eurooppa-sopimusten ja Euroopan talousyhteisön ja Euroopan hiili- ja teräsyhteisön sekä näiden samojen maiden välisten kauppaa ja kaupan liitännäistoimenpiteitä koskevien väliaikaisten sopimusten toisten lisäpöytäkirjojen tiettyjen artiklojen väliaikaisesta soveltamisesta (94/937/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan,ottaa huomioon Romanian kanssa 1 päivänä helmikuuta 1993 tehdyn Eurooppa-sopimuksen, sellaisena kuin se on muutettuna 21 päivänä joulukuuta 1993 tehdyllä lisäpöytäkirjalla,ottaa huomioon Romanian kanssa tehdyn 1 päivänä toukokuuta 1993 voimaan tulleen väliaikaisen sopimuksen(1), sellaisena kuin se on muutettuna 21 päivänä joulukuuta 1993 tehdyllä lisäpöytäkirjalla,ottaa huomioon Bulgarian tasavallan kanssa 8 päivänä maaliskuuta 1993 allekirjoitetun Eurooppa-sopimuksen, sellaisena kuin se on muutettuna 21 päivänä joulukuuta 1993 tehdyllä lisäpöytäkirjalla,ottaa huomioon Bulgarian tasavallan kanssa 31 päivänä joulukuuta 1993 tehdyn väliaikaisen sopimuksen(2), sellaisena kuin se on muutettuna 21 päivänä joulukuuta 1993 tehdyllä lisäpöytäkirjalla,ottaa huomioon neuvoston 31 päivänä lokakuuta 1994 yleisiä asioita koskevassa kokouksessa tekemät päätelmät,ottaa huomioon komission ehdotuksen,sekä katsoo, ettäkomissio on neuvotellut Euroopan yhteisöjen puolesta Romanian ja Bulgarian tasavallan kanssa tehdyt kauppaa ja kaupan liitännäistoimenpiteitä koskevien väliaikaisten sopimusten ja Eurooppa-sopimusten toiset lisäpöytäkirjat, janäiden toisten lisäpöytäkirjojen määräyksiä on sovellettava soveltuvin osin Euroopan yhteisön perustamissopimukseen kuuluvien tuotteiden osalta väliaikaisesti 1 päivästä tammikuuta 1995 siihen asti, kunnes niiden tekemiseksi vaadittavat menettelyt on täytetty,ON PÄÄTTÄNYT SEURAAVAA:Ainoa artikla Sovelletaan väliaikaisesti 1 päivästä tammikuuta 1995, siihen asti, kunnes toiset lisäpöytäkirjat on muodollisesti tehty, seuraavia artikloja:- Euroopan yhteisöjen ja niiden jäsenvaltioiden sekä Romanian välisen Eurooppa-sopimuksen ja Euroopan talousyhteisön ja Euroopan hiili- ja teräsyhteisön sekä Romanian välisen kauppaa ja kaupan liitännäistoimenpiteitä koskevan väliaikaisen sopimuksen toisen lisäpöytäkirjan 1 ja 2 artikla,- Euroopan yhteisöjen ja niiden jäsenvaltioiden sekä Bulgarian tasavallan välisen Eurooppa-sopimuksen ja Euroopan talousyhteisön ja Euroopan hiili- ja teräsyhteisön sekä Bulgarian tasavallan välisen kauppaa ja kaupan liitännäistoimenpiteitä koskevan väliaikaisen sopimuksen toisen lisäpöytäkirjan 1 ja 2 artikla,Parafoitujen toisten lisäpöytäkirjojen tekstit, asiaankuuluvat artiklat mukaan lukien, ovat tämän päätöksen liitteinä.Tehty Brysselissä 22 päivänä joulukuuta 1994.Neuvoston puolestaPuheenjohtajaH. SEEHOFER(1) EYVL N:o L 81, 2.4.1993, s. 2(2) EYVL N:o L 323, 23.12.1994, s. 2


title: 2006/862/EY: Neuvoston päätös, tehty 22 päivänä toukokuuta 2006 , Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan unioniin liittymisen vuoksi tullitariffeja ja kauppaa koskevan vuoden 1994 yleissopimuksen (GATT) XXIV artiklan 6 kohdan ja XXVIII artiklan perusteella kirjeenvaihtona tehdyn Euroopan yhteisön ja Malesian välisen sopimuksen tekemisestä

text:
               1.12.2006

               FI

               Euroopan unionin virallinen lehti

               L 335/38

         NEUVOSTON PÄÄTÖS,
   tehty 22 päivänä toukokuuta 2006,
   Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan unioniin liittymisen vuoksi tullitariffeja ja kauppaa koskevan vuoden 1994 yleissopimuksen (GATT) XXIV artiklan 6 kohdan ja XXVIII artiklan perusteella kirjeenvaihtona tehdyn Euroopan yhteisön ja Malesian välisen sopimuksen tekemisestä
   (2006/862/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti 22 päivänä maaliskuuta 2004 komission aloittamaan vuoden 1994 kauppaa ja tullitariffeja koskevan yleissopimuksen (GATT) XXIV artiklan 6 kohdan perusteella neuvottelut tiettyjen muiden WTO:n jäsenten kanssa Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen yhteydessä.

               (2)

               Komissio on käynyt neuvotteluja perustamissopimuksen 133 artiklalla perustettua komiteaa kuullen ja neuvoston antamien neuvotteluohjeiden mukaisesti.

               (3)

               Komissio on saattanut päätökseen vuoden 1994 GATT-yleissopimuksen XXIV artiklan 6 kohdan ja XXVIII artiklan perusteella käydyt neuvottelut Euroopan yhteisön ja Malesian välisestä kirjeenvaihtona tehtävästä sopimuksesta. Mainittu sopimus olisi siten hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta tullitariffeja ja kauppaa koskevan vuoden 1994 GATT-yleissopimuksen XXIV artiklan 6 kohdan ja XXVIII artiklan perusteella Euroopan yhteisön ja Malesian välillä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi kirjeenvaihtona tehty sopimus Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen yhteydessä kumottavissa myönnytysluetteloissa mainittavien erityismyönnytysten peruuttamisen osalta.
   Kirjeenvaihtona tehdyn sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus yhteisöä sitovasti (1).

      Tehty Brysselissä 22 päivänä toukokuuta 2006.

            Neuvoston puolesta

            Puheenjohtaja

         J. PRÖLL

      (1)  Sopimuksen voimaantulopäivä julkaistaan Euroopan unionin virallisessa lehdessä.
    ---documentbreak---

               1.12.2006

               FI

               Euroopan unionin virallinen lehti

               L 335/40

         KÄÄNNÖS
   Tullitariffeja ja kauppaa koskevan vuoden 1994 yleissopimuksen (GATT) XXIV artiklan 6 kohdan ja XXVIII artiklan perusteella kirjeenvaihtona tehty Euroopan yhteisön ja Malesian välinen
   SOPIMUS
   Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan unioniin liittymisen vuoksi
   Arvoisa Herra,
   Euroopan yhteisö antoi 19 päivänä tammikuuta 2004 vuoden 1994 GATT-sopimuksen XXIV artiklan 6 kohdan mukaisen ilmoituksen, jonka johdosta Euroopan yhteisöjen (EY) ja Malesian välillä käynnistettiin vuoden 1994 GATT-sopimuksen XXIV artiklan 6 kohdan ja XXVIII artiklan mukaiset neuvottelut Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta näiden maiden Euroopan yhteisöön liittymisen vuoksi. Neuvottelujen saattamiseksi päätökseen on EY:n ja Malesian välillä sovittu seuraavaa:

               —

               1511 90 19 (Jähmeät palmuöljyn jakeet, myös puhdistetut, mutta kemiallisesti muuntamattomat, pakkauksen paino > 1 kg): Tulli alennettu 10,0 prosenttiin.

               —

               8525 40 99 (Yksittäisiä kuvia ottavat videokamerat): Tulli alennettu 12,5 prosenttiin.

         Edellä mainittuja tullinalennuksia sovelletaan kolmen vuoden ajan.
   Edellä mainittuihin tullinimikkeisiin sovelletaan tarkalleen samaa tavarankuvausta kuin 15 jäsenvaltion EY:ssä.
   EY lisää 25 jäsenvaltion tullialuetta koskevaan myönnytysluetteloonsa CLX myönnytykset, jotka sisältyivät sen aiempaan luetteloon.
   Tämä sopimus tulee voimaan sen allekirjoituspäivänä sen jälkeen, kun osapuolet ovat sen hyväksyneet omia menettelyjään noudattaen.
   Vastaanottakaa, Arvoisa Herra, korkeimman kunnioitukseni vakuutus.

         Euroopan yhteisön puolesta

   Arvoisa Herra,
   Viittaamme seuraavaan kirjeeseenne:
   ”Euroopan yhteisö antoi 19 päivänä tammikuuta 2004 vuoden 1994 GATT-sopimuksen XXIV artiklan 6 kohdan mukaisen ilmoituksen, jonka johdosta Euroopan yhteisöjen (EY) ja Malesian välillä käynnistettiin vuoden 1994 GATT-sopimuksen XXIV artiklan 6 kohdan ja XXVIII artiklan mukaiset neuvottelut Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta näiden maiden Euroopan yhteisöön liittymisen vuoksi. Neuvottelujen saattamiseksi päätökseen on EY:n ja Malesian välillä sovittu seuraavaa:

               —

               1511 90 19 (Jähmeät palmuöljyn jakeet, myös puhdistetut, mutta kemiallisesti muuntamattomat, pakkauksen paino > 1 kg): Tulli alennettu 10,0 prosenttiin.

               —

               8525 40 99 (Yksittäisiä kuvia ottavat videokamerat): Tulli alennettu 12,5 prosenttiin.

         Edellä mainittuja tullinalennuksia sovelletaan kolmen vuoden ajan.
   Edellä mainittuihin tullinimikkeisiin sovelletaan tarkalleen samaa tavarankuvausta kuin 15 jäsenvaltion EY:ssä.
   EY lisää 25 jäsenvaltion tullialuetta koskevaan myönnytysluetteloonsa CLX myönnytykset, jotka sisältyivät sen aiempaan luetteloon.
   Tämä sopimus tulee voimaan sen allekirjoituspäivänä sen jälkeen, kun osapuolet ovat sen hyväksyneet omia menettelyjään noudattaen.”
   Minulla on kunnia ilmoittaa, että hallitukseni hyväksyy sopimuksen.
   Vastaanottakaa, Arvoisa Herra, korkeimman kunnioitukseni vakuutus.

         Malesian puolesta


Avis juridique important

|

31995D0419

95/419/EY: Päätös N:o 156, tehty 7 päivänä huhtikuuta 1995, sairaus- ja äitiysvakuutusoikeuksien etusijaa koskevista säännöistä

Virallinen lehti nro L 249 , 17/10/1995 s. 0041 - 0042

EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA PÄÄTÖS N:o 156,tehty 7 päivänä huhtikuuta 1995,sairaus- ja äitiysvakuutusoikeuksien etusijaa koskevista säännöistä (95/419/EY) EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, jokaottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 81 artiklan a kohdan, jonka mukaan hallintotoimikunnan tehtävänä on käsitellä kaikkia hallinnollisia kysymyksiä, jotka liittyvät tämän asetuksen soveltamiseen,ottaa huomioon asetuksen (ETY) N:o 1408/71 34 artiklan 2 kohdan, jossa täsmennetään, että kyseisen asetuksen sairaus- tai äitiysvakuutuksen luontoisetuuksien maksamista eläkeläisille, korkotuloa saaville tai näiden perheenjäsenille koskevia säännöksiä (27-33 artikla) "ei sovelleta eläkkeen tai korkotulon saajiin eikä heidän perheenjäseniinsä, joilla on oikeus etuuksiin jonkun jäsenvaltion lainsäädännön mukaan ammatillisen toiminnan harjoittamisen perusteella. Tässä tapauksessa asianomaista pidetään palkansaajana tai itsenäisenä ammatinharjoittajana taikka palkansaajan tai itsenäisen ammatinharjoittajan perheenjäsenenä sovellettaessa tätä lukua.",sekä katsoo, ettäon tarpeen rajata tarkasti tämän artiklan vaikutus ja laajentaa sen soveltamisalaa tulkintaeroavaisuuksien välttämiseksi jäsenvaltioiden sosiaaliturvalaitoksissa,olisi vahvistettava etusijaa koskevat säännöt sovellettaessa asetuksen sairautta ja äitiyttä koskevaa lukua, jos työtön palaa osa-aikaiseen ammatillisen toiminnan harjoittamiseen muun jäsenvaltion alueella kuin sen, jonka lainsäädännön nojalla hän saa edelleen työttömyysetuuksia,olisi vahvistettava etusijaa koskevat säännöt sovellettaessa sairautta ja äitiyttä koskevaa lukua, jos eläkeläinen, joka harjoittaa ammatillista toimintaa toisessa jäsenvaltiossa, jää työttömäksi, janäiden etusijaa koskevien sääntöjen vaikutuksena ei saa kuitenkaan olla se, että ne vaarantaisivat itse ansaittuja oikeuksia koskevien sääntöjen etusijan verrattuna toisen henkilön kautta saatuihin oikeuksiin,ON PÄÄTTÄNYT SEURAAVAA:1. Asetuksen (ETY) N:o 1408/71 25 artiklaa ei sovelleta kokonaan työttömiin työntekijöihin, jotka palaavat osa-aikaiseen toimintaan, eikä tämän perheenjäseniin, joilla on oikeus etuuksiin jonkin jäsenvaltion lainsäädännön nojalla tämän ammatillisen toiminnan harjoittamisen perusteella. Tässä tapauksessa asianomaista pidetään palkansaajana tai itsenäisenä ammatinharjoittajana ja hänen perheenjäseniään palkansaajan tai itsenäisen ammatinharjoittajan perheenjäseninä sovellettaessa kyseisen asetuksen sairautta ja äitiyttä koskevaa lukua.2. Asetuksen (ETY) N:o 1408/71 27-33 artiklaa ei sovelleta eläkkeen tai korkotulon saajaan eikä heidän perheenjäseniinsä, joilla on oikeus etuuksiin jonkin jäsenvaltion lainsäädännön nojalla työttömyysetuuksien maksamisen perusteella. Tässä tapauksessa asianomaista pidetään työttömänä palkansaajana tai itsenäisenä ammatinharjoittajana ja heidän perheenjäseniään työttömän palkansaajan tai itsenäisen ammatinharjoittajan perheenjäseninä sovellettaessa kyseisen asetuksen sairautta ja äitiyttä koskevaa lukua.3. Asetuksen (ETY) N:o 1408/71 34 artiklan 2 kohdan edellä mainittujen säännösten soveltamisen vaikutuksena ei voi olla asianomaiselle kuuluvien niiden oikeuksien etusijan muuttaminen, jotka hän on ansainnut itse ammatillisen toiminnan harjoittamisen, kokonaan työttömänä olemisen taikka eläkkeen tai korkotulon saamisen perusteella suhteessa niihin oikeuksiin, jotka kuuluvat hänelle toisen henkilön kautta, jonka perheenjäsen tai jälkeenjäänyt hän on.4. Tätä päätöstä on sovellettava sen julkaisemista Euroopan yhteisöjen virallisessa lehdessä seuraavan kuukauden ensimmäisestä päivästä.Hallintotoimikunnan puheenjohtajaMonique MOUSSEAU


title: Eftan valvontaviranomaisen päätös N:o 196/94/COL, annettu 30 päivänä marraskuuta 1994, egg drop -syndroomaa 76 koskevista lisävakuuksista tiettyihin EFTA-valtioihin tarkoitetun siipikarjan osalta

text:
Avis juridique important

|

E1994C0196

Virallinen lehti nro L 383 , 31/12/1994 s. 0050 - 0052

EFTAN VALVONTAVIRANOMAISEN PÄÄTÖS N:o 196/94/COL,annettu 30 päivänä marraskuuta 1994,egg drop -syndroomaa 76 koskevista lisävakuuksista tiettyihin EFTA-valtioihin tarkoitetun siipikarjan osaltaEFTAN VALVONTAVIRANOMAINEN, jokaottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla ja erityisesti sen 17 artiklan ja pöytäkirjassa 1 olevan 4 kohdan d alakohdan,ottaa huomioon Euroopan talousalueesta tehdyn sopimuksen liitteessä I olevan I luvun 4 kohdassa tarkoitetun säädöksen eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista (Neuvoston direktiivi N:o 90/539/ETY, jäljempänä "siipikarjasäädös"), ja erityisesti sen 14 artiklan,ottaa huomioon valvontaviranomaisen ja tuomioistuimen perustamisesta tehdyn EFTA-valtioiden sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 5 artiklan 2 kohdan d alakohdan, pöytäkirjan 1 ja sen 1 artiklan c alakohdan,sekä toteaa, ettäRuotsi pitää, kuten on todettu 14 päivänä joulukuuta 1993 sekä 27 päivänä huhtikuuta ja 23 päivänä syyskuuta 1994 päivätyissä kirjeissä, aluettaan vapaana siipikarjan egg drop -syndroomasta 76 (EDS-76), ja rokottaminen EDS-76:tta vastaan on ollut kielletty yli vuoden ajan,Ruotsi on esittänyt EFTAn valvontaviranomaiselle siipikarjasäädöksen 14 artiklan 1 kohdassa säädetyt asiakirjat,Ruotsi on ryhtynyt valvomaan tilannetta vuosittaisilla tarkastuksilla ja esittämään vuosittain EFTAn valvontaviranomaiselle kertomuksen EDS-76:tta koskevista tutkimustuloksista,Ruotsin viranomaiset soveltavat vähintään vastaavia kansallisella alueellaan tapahtuvia siipikarjan siirtoja koskevia sääntöjä kuin mitä tässä päätöksessä on määrätty,tässä päätöksessä määrättyjä lisävakuuksia ei saa pyytää niiltä EFTA-valtioilta tai niihin kuuluvilta alueilta, joiden katsotaan olevan vapaita EDS-76:sta, jatässä päätöksessä määrätyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset,ON PÄÄTTÄNYT SEURAAVAA:1 Sellaisesta EFTA-valtiosta tai EY:n jäsenvaltiosta tai sen alueesta, jolle ei ole myönnetty lisävakuuksia egg drop -syndrooman 76 (EDS-76) suhteen Euroopan talousalueesta tehdyn sopimuksen liitteessä I olevan I luvun 4 kohdassa tarkoitetun, eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista annetun säädöksen (Neuvoston direktiivi 90/539/ETY) 14 artiklan nojalla, tulevien ja tämän päätöksen liitteessä A mainittuun EFTA-valtioon tai sen alueelle tarkoitetun siipikarjan (gallus domesticus) ja siitosmunien on täytettävä seuraavat edellytykset:1.1 Siitosmunien on tultava parvesta,- jota ei ole rokotettu EDS-76:tta vastaan,- jolle on viimeisten 12 kuukauden aikana suoritettu serologinen EDS-76-koe, ja tulokset ovat osoittaneet 95 prosentin todennäköisyydellä, että EDS-76:n vasta-aineiden esiintymistiheys on alle 5 prosenttia, ja- jossa virallisten tietojen mukaan ei viimeisten 12 kuukauden aikana ole havaittu mitään kliinisiä, serologisia eikä patologisia merkkejä EDS-76:sta.1.2 Untuvikkojen on- oltava rokottamattomia EDS-76:tta vastaan,- oltava peräisin 1.1 kohdassa mainitut ehdot täyttävästä parvesta, ja- oltava peräisin hautomosta, jonka menettelytavat varmistavat, että nämä munat haudotetaan täysin eri aikaan ja eri paikassa kuin munat, jotka eivät täytä 1.1. kohdan ehtoja.1.3 Isovanhempais- ja vanhempaispolven siipikarjan ja tuotantopolven siipikarjan on- oltava rokottamatonta EDS-76:tta vastaan,- tultava laitoksesta, jossa lähetyshetkeä edeltävien 12 kuukauden aikana ei ole suoritettu rokotuksia EDS-76:tta vastaan- oltava ollut eristettynä virkaeläinlääkärin valvonnassa 14 päivän ajan ennen lähetyshetkeä, eikä eristyspaikalla ole saanut olla mitään siipikarjaa, joka on rokotettu EDS-76:tta vastaan, eikä sinne ole saanut tulla mitään siipikarjaa eristysaikana- oltava ollut eristysaikana serologisen EDS-76-kokeen kohteena, ja tulosten on ollut osoitettava 95 prosentin todennäköisyydellä, että EDS-76:n vasta-aineiden esiintymistiheys on alle 5 prosenttia, ja- tultava laitoksesta, jossa virallisten tietojen mukaan ei viimeisten 12 kuukauden aikana ole havaittu mitään kliinisiä, serologisia eikä patologisia merkkejä EDS-76:sta.1.4 Teurassiipikarja on kuljetettava suoraan teurastamolle.2 Siipikarjasäädöksen liitteessä IV määrättyä terveystodistusta on tämän päätöksen liitteessä A mainittuun EFTA-valtioon tai sen alueelle lähetettävän siipikarjan ja siitosmunien osalta täydennettävä seuraavasti:"siipikarjan egg drop -syndroomaa 76 koskevista lisävakuuksista 30 päivänä marraskuuta 1994 tehdyn EFTAn valvontaviranomaisen päätöksen 196/94/COL liitteessä A tarkoitettuihin tiettyihin EFTA-valtioihin tarkoitettu, mainitun päätöksen mukainen siipikarja ja siitosmunat."3 Liitteessä tarkoitettujen EFTA-valtioiden on esitettävä EFTAn valvontaviranomaiselle vuosikertomus EDS-76-tilannetta koskevasta valvonnastaan kertomusvuotta seuraavan vuoden 1 päivään huhtikuuta mennessä.4 Tämä päätös tulee voimaan 1 päivänä joulukuuta 1994.5 Tämä päätös on osoitettu EFTA-valtioille.6 Tämä päätös on todistusvoimainen englannin kielellä.Tehty Brysselissä 30 päivänä marraskuuta 1994.EFTAn valvontaviranomaisen puolestaPekka SÄILÄKollegion jäsenLIITEA. EDS-76:sta vapaat alueet, joilla rokotusta ei sallita:Ruotsi: Kaikki alueet